Бизнес планирование - крупных зданий и объектов » Трендовые новости » Рабочим и служащим в\nАвтор: Admin Опубликовано: 2-01-2010, 20:44 Комментариев: (0)\nЗаман келир, назмугъа бир зат джорукъда керек тюлдю деб да айтырма. Джаш назмучугъа айтырыкъ тюлме алай. Назмучу болургъа излей эсенг, биринчи (эм биринчи), назмуну джоругъу бла джазыб юрен, алай а Лайпанланы Билал айтхан сёзню эсден тюшюрме! «Назмуну назму этген - неден да алгъа - магъанасы бла суратлау кючюдю». Аны юсюнден да, къайтыб, бёлюмлени, басымланы, рифмаланы юсюнден да сёлеширбиз бара барсакъ. Бусагъатчыкъда уа чюйчюкле уруб къойяыкъ, энтда къайтарыб: - рифма – назмуну бет ариулугъу, тыш чырайлыгъы; - магъанасы - назмуну иннети, намысы, джюрек тазалыгъы, ич ариулугъу. Бошайым, ол айтхан рифмаларыма къайтайым да. Бир бирледе алай келеди эсиме, бу эки сёзден сора бизни тилибизде рифма къурубму къалгъанды. Бир талай джырда, назмуда да келишидиредиле бизни назмучуларыбыз бу эки сёзню бир бирине. Ма аллай джырланы бири. Джырлайыкъ, тебсеик, ойнайыкъ Къыз къачыргъанбыз тенгиме. Андан арысы, алгъышла «тутайыкъ», «барайыкъ» рифма бла. Энтда бир джыр. Туугъан кюнюне тенгиме. Къызда барды, джашда бард Алгъыш этебиз тенгиме. Джырны андан арысы биягъа алгъышла «болсун», «толсун» деген рифмала бла тохдаусуз барады. Сен да, Рамазан, бу рифмалагъа къондунг. Ма, Sabr санга джазгъан сёзлени бири: «Сеннге дери да кёб айтыла келген сёзлени къайтарыу, назмугъа джукъ къошмайды». Менда къошайым. Назмучу кесича кёре билирге керекди нени да, кесини сёзлери бла, кесини сезимлери бла джазаргъа керекди. Башгъаланы сёзлерин чайнамаз ючюн, аланы джазгъанларын билирге керекди. Кёб затны билирге керекди, бу къыйын ишде. «Назмуну назму этген - неден да алгъа - магъанасы бла суратлау кючюдю». Энтда бир юлгю келтиреим, назму ишде чот къуру джорукъда болмагъанын. «Алай акъыллы эсенг, кесинг нек джазмайса назмула?» - деб бир сор манга Рамазан. Джазыб кюрешгенме, алан, джукъ чыкъмайды ансы. Бара да онушар дюрюню чыгъа, кёб кюрешгенме, дыгаласгъа кириб, бир затны ангылагъанчы. Ангылагъаным а олду: Табигъатдан, Кёкден келмеген эсе фахмулукъ, джорукъланы къаллай бир тюз салсангда, назму къургъакъ сёзледен ары бармайды. Былайда, форумда да, джашауда да, чот оруслула айтханчады: «рыбак рыбака видит издалека». Аллайын, керти назмучула бир бирлерин узакъдан таныб къоядыла, назмусундан къой, тюз сёлешген сёзюнден да. Кёб кёре сынагъанма мен аны. Не бек багъалатсалада сени, кеслерини ичлерине иймейдиле. Аны аыйтханым, Билал санга билмей къатылмагъанды, деб турама. Сенда артха турма! Кёл къалды болуб кюрешме менге, алан. Джазгъанларымы къуру сенге джаза тургъаным тюлдю, сенден сора да бардыла былайда «таякъ джетерикле». У вас у поэтов цеховое братство. Мен да, сизге ачыулангандан болур дейме, доморощенный критик болуб къалыргъа башлагъанма.


Буруннгулуланы къаллай ахчалары болгъанды? | Электронная газета "Заман"\nСоломон айрыкамлада дельфинлени тишлери ахчаны орунуна кёп ёмюрлени жюрюп тургъандыла. 2008 жылда уа, алада хайырланылгъан долларны сыйы болмагъанча тюшеди. Адамла къоранчларын азайтып, ахчаны аяп башлайдыла. Аны хатасындан темир ахчаладан къытлыкъ сезилип башланады. Иш алай осалына кете баргъанын кёрюп, айрыкамланы бир-бир регионларында ата-бабалары жюрютген «ахчагъа» - дельфин тишлеге къайтыргъа оноу этедиле. Андан сора аланы багъасы тёрт кереге кётюрюлген эди.\nБуруннгулу заманлада ууакъ жаныуарчыкъланы тюклю терилери сатыу-алыуда кенг хайырланылып тургъанды. Ортанчы ёмюрледе агъач къоянны териси бу жаны бла эм багъалыгъа саналгъанды, аны себепли Россейде бла Финляндияда ахчаны орунуна да жюрюгенди.\nБирле агъач къоянчыкъланы терилери ючюн къырып тургъанларыны хайырындан халкъны асламысы эминадан сакъланнганды деп да айтадыла. Ол кезиуледе Россейде бу жаныуарчыкъланы къуру терилерин угъай, тырнакъларын, башларын да хайырланыучу эдиле.\nХант туз ёмюрлени теренинден бери саналады багъалы затха. Буруннгулу халкъланы жашау турмушларында бек уллу магъананы тутханды ол. Аны юсюнден дин китаплада, жазмалада да сагъынылады. Бизни эрагъа дери 2200 жылда къытайлы император Юй Деменгили налогну хант туз бла тёлеп башлагъанды. Ол аны ахчаны сыйын тутханын кёргюзтген биринчи шартды.\nБыллай тузгъа налог кийирилгени Францияда революцияны сылтауларындан бириди, дейдиле тарыхчыла. Бу продукт АБШ-да Граждан урушда да магъаналы жерни алгъанды. Буруннгулу Римде уа аскерчилеге хакъны бир-бирде ма аны бла да тёлеп болгъандыла.\nБуруннгулу Грецияда къара чибижиден къытлыкъ аны багъасын болмагъанча аллай бирге кётюргенди. Тарых жазыулагъа кёре, бешинчи ёмюрде вестготланы биринчи патчахлары Аларих эмда гуннланы башчысы Атилла Римни бийлеп, анда жашагъанланы жасакъгъа кёп къара чибижи беригиз деп къысхандыла.\nОртанчы ёмюрледе къара чибижи ахчача кенг хайырланылгъан зат болгъанды. Оналтынчы ёмюрде уа Европада анга сурам бек ёсгени Азиягъа тенгиз маршрутланы айнытыугъа иги къошумчулукъ этгенди. Багъасы асыры уллу болгъаны ючюн быллай чибижиге «къара алтын» деп да айтыучу эдиле. Онтогъузунчу ёмюрге дери ол аллай багъалы затха саналгъанды, аны сатып алыргъа жаланда бай адамланы къолларындан келгенди.\nАмерикада биринчи ахчаны орунуна вампум деген минчакъла жюрюгендиле. Ол суу тюбюнде жашагъан ууакъ метекелени акъсылдым эмда чайыр бетли таш орунчукъларындан ишленнген минчакъладыла.\nЕвропадан Шимал Америкагъа 16-17 ёмюрледе кёчюп келгенле, ол жерледе жашагъанла вампумну бек сыйлы, багъалы затха санагъанларын эслегендиле. Аладан аш сатып алгъанда, быллай минчакъла бла тёлеп башлагъандыла. Аны бла вампум индиялыланы ахчасына саналып къалгъанды.\nТалай замандан Европада фабрикалада вампумну аслам халда чыгъарыу башланады. Ызы бла 1663 жылда, Жангы Англияны колонияларында бу затланы жюрютюуню тыядыла. Нью-Йоркда уа аланы 18-чи ёмюрню аллында дери хайырланып тургъандыла. Аны къой, бир-бир заводла минчакъланы 19-чи ёмюр башланнганда да чыгъара эдиле.\nЧайдан этилген плитка Экинчи дуния урушну аллына дери Ара Азияны кёп регионларында, Къытайда, Монголияда ахчаны орунуна жюрюп тургъанды. Бюгюнлюкде да быллай чайны Тибет, Сибирь тийрелеринде жётелни, ёпке аурууланы бакъгъанда ичедиле, аш жетмесе аны хайырланадыла. Андан плитка этер ючюн, биринчиден битимни къууурадыла, ызы бла ууакъ буруп азмаз тутадыла. Андан сора уа орунлагъа къуюп, ауур зат бла басып плитка этедиле эм къургъакъсытадыла.\nМикронезияда (Палау айрыкам), Яп архипелагда ахчаны орунуна «раи» деген ташланы жюрютгендиле. Сатыу-алыу этгенде аланы къолдан къолгъа бериу тёре болмагъанды. Башхача айтханда, таш жеринден кетмегенди. Аны жангы иеси ким болгъанын а аууз бла айтып алай тохташып къалгъандыла. Шёндюгю угъай, аны алгъын иелери бары да ким болгъанларын халкъ иги билгенди.\nРаи ташны багъасы аны тарыхына кёре болгъанды. Аны жарашдыргъан эмда ызы бла къайыкъгъа салып, жерине алып келген кезиуде не къадар кёп адам ёлген эсе, багъасы ол къадар уллу болгъанды. Къайыкъ, аны бла бирге таш да батханлыкъгъа, бу «ахча» жокъгъа саналып къалмагъанды. Сатыу-алыу этгенде аны жангы иесине ол къалайда батханын айтса да жете эди.\nЭм уллу раи ташланы эни юч метрден артыкъды, кеслери да тёрт тонна тартадыла. Гитчечикле уа жети-сегиз сантиметрликдиле.\nКаури кёпчекле эм эрттегили ахчаладан бирине саналадыла. Ала гитчечикдиле, женгилдиле, къатыдыла. Аланы жалгъан этген бек къыйынды. Кауриден дагъыда болмагъанча аллай ариу затла ишлеп болгъандыла.\nБу кёпчекни ахчаны орунуна биринчи кере бизни эрагъа дери оналтынчы ёмюрде буруннгулу Къытайда жюрютюп башлагъан эдиле. Аз кечирек замандан сора уа аны Африкада, Аравияда, Европаны эмда Азияны талай регионларында сатыу-алыуда хайырланып тебирейдиле.\nСадакъ окъну чукуйю Къара тенгизни шимал жанларында регионлада ахчагъа саналгъанды. Жетинчи ёмюрню аллында аланы Деменгили Скифия деген тийреде жюрютгендиле. Ары шёндюгю Украина, Ара Азия, Кюнчыгъыш Европа, Шимал Кавказ эм Россейни бир кесеги киргендиле.\nЖезден этилген чукуйла биринчи темир ахчала чыкъгъынчы дери кенг хайырланылгъандыла. Нек дегенде аланы сатыу-алыудан сора да, сауутну орунуна жюрютюрге боллукъ эди.\nБыллай чюкюйлеча, буруннгулу къытайда бычакъла да сауутну эм ахчаны орунуна жюрютюлгендиле. Бичакъ-ахча ол кезиулени адамлары нени багъалагъанларыны шарт юлгюсюдю дерчады. Бу сейирлик валюта биринчи кере Чжоу атауул патчахлыкъ этген заманлада чыкъгъанды. Ол а, тергеулеге кёре, бизни эрагъа дери алтынчы ёмюр эди.\nТарыхчыла оюм этгенлерича, бу ахчаны къыралны шимал эм кюнчыгъыш регионларында жашагъан миллетлени бичакъларына ушаш этген эдиле. Бирде аланы юслеринде тархла неда «чабакъ», «къой» деген сёзле жазылып болгъандыла. Баям ала ахчаны багъасын кёргюзте болур эдиле.


Сёлешиуню темасы – физкультура эмда спорт бла кюрешгенлени санын кёбейтиу | Электронная газета "Кабардино-Балкария"\n29 сентября, 2020 - 07:22\nКъМР-ни Парламентини спикери Татьяна Егорованы башчылыгъында законла чыгъарыучу органны президиумуну кезиулю жыйылыуу болгъанды. Анда «правительстволу сагъатны» чеклеринде «КъМР-де физкультураны эм спортну айнытыу» къырал программа къалай толтурулгъаны сюзюлгенди. Спорт министрни къуллугъун толтургъан Аналаны Аслан белгили этгенича, къырал программада магъаналы ишле бардыла. Ол санда физкультура эм спорт бла кюреширге мадарла къурау, инфраструктураны игилендириу, спорт резервни хазырлау жаны бла жумушла белгиленнгендиле.\nБыйыл а программаны жашауда бардырыргъа 858 358,9 минг сом салыннганды, андан 358 058,2 минги федерал бюджетден бериледи, 497 161,5 минг сомну - республика, энтта 3 139,17 минг сомну уа муниципалитетле кеслери къошарыкъдыла. Ведомствону шартларына кёре, дайым да спорт эм физкультура бла кюрешгенлени саны былтыр 40,3 процентге жетдирилгенди. Быйыл а аны 45,6 процентге дери кёбейтирге борчла салыннгандыла. Ол санда инсанла физкультура бла чырмаусуз кюреширча мадарла тамамлап, спорт резерв къурап.\nБюгюнлюкде уа 47 спорт школда спортну 37 тюрлюсю бла 36 минг адам кюрешедиле. Аны бла бирге КъМР-де спорт федерацияланы 42 бёлюмю къуралгъандыла: 16-сы олимпиалы, бири да сурдлимпийский тюрлюледен.\nКоронавирус аурууну жайылыуу азайгъаны бла байламлы ведомствону учрежденияларында 3 августда жараула башланнгандыла. Ала Роспотребнадзорну жорукълары сакъланып бардырыладыла. Ведомствону эсгертиулерини чеклеринде республикалы, регион эм битеуроссей эришиуле къураладыла. Жылны ахырына дери 30 эришиу боллугъу белгиленеди, ол санда битеуроссей даражалы. Санитар-эпидемиология болум тюрленсе, эришиулени болжаллары алышынырыкъды, неда ала къуралмай къаллыкъдыла.\nАналаны Асланны айтханына кёре, жылны аллындан бери ведомство спорт федерацияланы регион бёлюмлери бла бирге жюзге жууукъ жумушну толтургъандыла, аладан 22-си регионла аралы, битеуроссей эм халкъла аралы даражада. Республиканы спортчулары халкъла аралы эм битеуроссей 85 эришиуге къатышхандыла, 95 спортчубуз алада хорламла болдургъандыла неда алчы жерлеге чыкъгъандыла.\nКъыралны жыйымдыкъ командаларына келечилени хазырлар мурат бла спортну 14 мурдорлу тюрлюсю белгиленнгенди. Быйылдан башлап алагъа тау-лыжа спорт бла пятиборье да кийирилгендиле.\n«Демография» миллет проектни «Спорт – жашауну жоругъу» федерал проектини чеклеринде республикада 33 спорт объект ишлетирге белгиленеди – 5 физкультура-саулукъ сакълау комплекс бла 28 майдан. Бюгюнлюкде уа муниципалитетледе кёп функциялы 25 оюн майдан ишленеди.\nДокладны сюзе, Татьяна Егорова программаны толтургъанда тюбеген кемчиликлени, аланы тамамлау жаны бла мадарланы юслеринден соргъанды. Аналаны Аслан жангы методикаланы билген жаш кадрла жетишмегенлерин белгилегенди. Аны бла бирге спорт объектлени ырысхы-техника болумлары осал болгъанды, тренерлени хакълары да азды.\nБилим бериу, илму эм жаш тёлюню ишлери жаны бла комитетни башчысы Нина Емузова 2025 жылгъа дери республиканы инсанларыны жартысы спорт бла кюреширге керекди деген шартлагъа къалай жетиширге белгиленнгенин билирге сюйгенди. Докладчы ангылатханыча, статистикагъа кийирилген эм тамата инсанланы жыл санларын 69 жылгъа дери азайтыргъа эмда саулукъларына кёре спорт бла кюреширге жарамагъанланы ары кийирирге оноу этилгенди. Алай бла быйыл бу кёрюмдюлени 45,6 процентге жетдирирге онг барды.\nСёз жангы спорт объектлени ишлетиуню, алагъа ахча бёлюуню, керекли инвентарь бла жалчытыуну, билим бериу учреждениялада майданлада дерследен сора спорт бла кюреширге эркин этиуню юслеринден баргъанды. Физкультура, спорт эм туризм жаны бла комитетни башчысы Арсен Барагунов ёсюп келген тёлюню Интернетден, гаджетледен эслерин жаланда спорт бёлаллыгъын чертгенди.\nАхырында Татьяна Егорова спорт бла физкультура адамны айнытыуда, аны саулугъун игилендириуде артыкъда магъаналы болгъанларын белгилегенди. Аны бла бирге уа жаш адамланы аман къылыкъладан, бузукълукъладан сакълауну бир амалы болгъанын айтханды. Парламентни спикери ведомстволаны араларында байламлыкъланы кючлеуню, саулукълу жашауну жорукъларын кенг белгили этиуню магъаналылыгъын да чертгенди.\nПрезидиумну жыйылыуунда уа депутатла «КъМР-ни прокуроруна кандидатха ыразылыкъны бериуню низамыны» юсюнден республикалы закон кючюн тас этгенин тохташдыргъандыла, «КъМР-де иш излегенде тыйгъычлагъа тюбеген инсанланы бир-бир къауумларына ишчи жерлеге квотала тохташдырыуну юсюнден» законну 5-1-чи статьясына тюзетиулеге эм башха законопроектлеге къарагъандыла.\nКъМР-ни Парламентинде Жаш тёлю палатаны юсюнден Болумгъа тюрлениулеге да къаралгъанды. Парламентарийле федерал законланы проектлерин, башха субъектледе коллегаларыны законодательный башламчылыкъларын да сюзгендиле. Алада жашау журтланы ишлетиуню, пенсияны страховой кесегини, сабийлери болгъан юйюрлеге къырал болушлукъну юслеринден айтылады.


Тинвальд (ингил. Tynwald, мэн Tinvaal) — Мэн айрымканны парламентиди. Тинвальд, дунияны эм эски парламентлерини бириди, ол 979 джылда къуралгъанды. Дуглас шахарда орналыбды. 35 депутатндан къуралады.\nПарламентге башчылыкъ Тинвальдны председатели этеди, ол депутатланы ичинден сайлананады. Формал халда ол британ монархны келечиси — лейтенант-губернатор бла бегитиледи, алай талай ёмюр бегитмегени болмагъанды. Тинвальдны президенти де-факто айрымканны башчысыды (де-юре «айрымканны Лорду/Ледиси» Уллу Британияны монархыды). Парламент тыш эмда ич политиканы сорууларына къарайды.\nТинвальд эки палатадан къуралады: тёбен — Ачхычланы палатасы (ингил. House of Keys, мэн Kiare as Feed — «джыйырма тёрт»), ачыкъ бютеу чёб атыу бла сайланады, эмда огъары палатадан — Закон къураучу кенгешден (ингил. Legislative Council, мэн Choonseil Slattyssagh), аннга членлени тёбен палата сайлайды. Законланы къурауу бла асламысы тёбен палата кюрешеди, огъары палата уа бегитген этеди. Эки палата да къабыл этген закон Мэн айрымканны Лордуна бериледи, ол да аны патчах санкция алыр ючюн лейтенант-губернаторгъа джибереди. Алай а, огъары палата законну къабыл этмесе, не да тёбен палата унамагъан тюрлендириуле салса, тёбен палата огъары палатаны къабылын алмагъанлай патчах санкциягъа чыгъарыргъа болады; ол себебден, огъары палатаны политика ауурлугъу алай уллу тюлдю. .\n1706 бла 1874 джылланы арасында Ачхычланы палатасы, Мэн айрымканны алгъыннгы ара шахарыКаслтаунда олтургъандын.\nСейир фактла[тюрлендир | кодну тюрлендир]\nМэн айрымканны парламенти дунияда тыйылыусуз ишлеген эм эски къарт парламентге саналады. Исландияны парламенти (альтинг), эм эскиге саналса да, 1801—1845 джыллада официал ишлемегенди, IX ёмюрде къуралгъан фарер лагтингни да ишлеуюнде тыйылыула болгъанды.гьироиопиибъ иъь\n↑ Общая информация о стране — оффшоры, регистрация оффшорных компаний\nТинвальдны официал сайты\nЧыкъгъаны — «https://krc.wikipedia.org/w/index.php?title=Тинвальд&oldid=103165»\nБу бетни ахыр тюрленнгени: 13:11, 7 февраль 2017.


SPQRobin къошулуучуну къошагъы — Википедия\nSPQRobin къошулуучуну къошагъы\nДля SPQRobin сюзюу Блок этиуню журналы джюкленнгенле журналла джорукъдан чыгъыуланы журналы\n20:4220:42, 30 июнь 2014 башх. тарих +229 Дж MediaWiki:Licenses  Бет къуралды: 'Placeholder text to enable uploading after gerrit:136520. Please put license options here as explained on [[mw:Manual:Image administration#Licensing|MediaWiki.org]…' бусагъатдагъы\n11:5111:51, 21 март 2010 башх. тарих 0 г Сюзюу:Минги тау  3 версия: import from incubator 4\n11:5111:51, 21 март 2010 башх. тарих 0 г Сюзюу:Баш бет  21 версия: import from incubator 4\n11:5111:51, 21 март 2010 башх. тарих 0 г Сюзюу:Main Page  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Сюзюу:Wp/krc  2 версия: import from incubator 4 бусагъатдагъы\n11:5111:51, 21 март 2010 башх. тарих 0 г Кърал  1 версия: import from incubator 4\n11:5111:51, 21 март 2010 башх. тарих 0 г Ачха  1 версия: import from incubator 4\n11:5111:51, 21 март 2010 башх. тарих 0 г Ахча  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Ана тилни халкъла арасы кюню  3 версия: import from incubator 4\n11:5111:51, 21 март 2010 башх. тарих 0 г Ана тилни кюню  2 версия: import from incubator 4 бусагъатдагъы\n11:5111:51, 21 март 2010 башх. тарих 0 г Японияны император мухуру  4 версия: import from incubator 4\n11:5111:51, 21 март 2010 башх. тарих 0 г Японияны валютасы  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Япония  2 версия: import from incubator 4\n11:5111:51, 21 март 2010 башх. тарих 0 г Япон йена  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Япон иена  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Япон валюта  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Январны 6-чысы  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Январны 3-чюсю  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Январны 2-чиси  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Январны 1-чиси  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Юйдеги  1 версия: import from incubator 4\n11:5111:51, 21 март 2010 башх. тарих 0 г ЮНЕСКО  1 версия: import from incubator 4\n11:5111:51, 21 март 2010 башх. тарих 0 г Эстония  21 версия: import from incubator 4\n11:5111:51, 21 март 2010 башх. тарих 0 г Эрцгерцог  2 версия: import from incubator 4\n11:5111:51, 21 март 2010 башх. тарих 0 г Эрменлиле  2 версия: import from incubator 4\n11:5111:51, 21 март 2010 башх. тарих 0 г Эрмения  4 версия: import from incubator 4\n11:5111:51, 21 март 2010 башх. тарих 0 г Эрмен  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Эркин материалла  2 версия: import from incubator 4\n11:5111:51, 21 март 2010 башх. тарих 0 г Эресей империя  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Эресей Федерация  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Эресей Империя  1 версия: import from incubator 4\n11:5111:51, 21 март 2010 башх. тарих 0 г Эресей  4 версия: import from incubator 4\n11:5111:51, 21 март 2010 башх. тарих 0 г Энциклопедия  2 версия: import from incubator 4\n11:5111:51, 21 март 2010 башх. тарих 0 г Энтда ёлмегенди Украина  1 версия: import from incubator 4 бусагъатдагъы\n11:5111:51, 21 март 2010 башх. тарих 0 г Экономика  5 версия: import from incubator 4\n11:5111:51, 21 март 2010 башх. тарих 0 г Экинчи дуния къазауат  19 версия: import from incubator 4\n11:3711:37, 21 март 2010 башх. тарих 0 г Эверест  20 версия: import from incubator 4\n11:3611:36, 21 март 2010 башх. тарих 0 г Ще не вмерла Україна  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Шымал Америка  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Шимал полюс  5 версия: import from incubator 4\n11:3611:36, 21 март 2010 башх. тарих 0 г Шимал Атлантика кесаматны организациясы  31 версия: import from incubator 4\n11:3611:36, 21 март 2010 башх. тарих 0 г Шимал Атлантика альянс  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Шимал Атлантика Кесаматны Организациясы  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Шимал Америка  8 версия: import from incubator 4\n11:3611:36, 21 март 2010 башх. тарих 0 г Швеция Королевство  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Швеция  3 версия: import from incubator 4\n11:3611:36, 21 март 2010 башх. тарих 0 г Швейцария Конфедерация  1 версия: import from incubator 4 бусагъатдагъы\n11:3611:36, 21 март 2010 башх. тарих 0 г Швейцария  2 версия: import from incubator 4\n11:3611:36, 21 март 2010 башх. тарих 0 г Швейцар Конфедерация  1 версия: import from incubator 4 бусагъатдагъы\nЧыкъгъаны — «https://krc.wikipedia.org/wiki/Къуллукъ:Къошум/SPQRobin»


Подробнее: Акъыл къартда, джашда тюл …\n- 1962-чи джыл 6 джаш бла 3 къыз Ленинградда театр институтну бошаб келдик. Аланы талайы керти дуниягъа кетгендиле, джандетли болсунла, къалгъанлары сау-эсендиле. Мен барыны да атларын айтыргъа излейме: Аджиланы Амбий, Алийланы Чотай, Джабаланы Ибрагим, Орусланы Джаммат, Ёртенланы Борис, Хапчаланы Роза, Каппушланы Тамара, Сылпагъарланы Неля. Башха тилледен кёчюрюлюб, институтда диплом ишибизге саналгъан оюнла болмасала, къарачай авторла джазгъан джугъубуз джокъ эди. Кесибизни тилде джазылгъан пьеса табаргъа, аны салыргъа да меннге буюрдула.\nПодробнее: Джашауну кюзгюсю\nПодробнее: АМАН КЪАН\nПодробнее: ДУНИЯ БЛА ТАНЫША: ЛЕМКИЛЕ\nДжаш ата-аналагъа эмда устазлагъа болушлукъгъа\nКъарачайлыла сабийлерин тыйыншлы адамла этиб ёсдюрюуню кеслерини баш ишлерине санагъанлай келедиле. Бу ишни юсюнде ёмюрле узагъына саналыб келген, халкъ кеси къурагъан, джарашдыргъан мадарларыбыз да бардыла. Биз ангылагъандан, бюгюнлюкде аланы школлада хайырландырыуну уллу магъанасы барды. Ол себебден устаз коллективле, атала-анала да эс бёлюрле деб умут эте, талай затны юсюнден айтыргъа излейме.\nКъарачайлыла хар джаш адам саулукълу, чыныкъгъан, урунууну сюйген, керек джерде кесини сыйын, эркинлигин сакълагъан, башхалагъа болушхан, оюмлу, ангылы, нени да билирге тырмашхан, адебли-намыслы болурун излегендиле. Алай болса да айырыб эс бёлген талай затлары болгъанды.\nНеден да алгъа джаш тёлю ата бла ананы, кеслеринден уллуланы барысын да сыйларын кёрюрча, аланы алларында намысларын сакъларча юретиу керекди. Сабийле терс атласала, къуру ата бла ана болуб къалмай, джууукъ-тенг, хоншудан-тийреден адамла да сансыз этиб къоймай айтхандыла, юретгендиле. Юретиу ишге талай адам къошулса, юретсе не чёрчек сабий да экинчи терс атлам этмегенди. «Уяда нени кёрсе, учханда аны этеди», дейбиз. Аны биринчи айтхан ата-бабаларыбыз кеслерин джюрюте, кеслерин тута билгендиле. Сабийлерин уруб, алагъа урушуб, къатылыкъ этиб, бой салдырыргъа излеген хазна болмагъанды аланы ичинде. Эм уллу магъана юйде гитчеле тамадаладан юлгю алгъан джорукъгъа берилгенди. Уллула сабийлеге хыны этселе да, кеслерин башха алыб айтхандыла айтырыкъларын. Башхаланы къатында уялтыргъа, джюрегин сындырыргъа, сыйын тюшюрюрге излемегендиле.\nПодробнее: Джаш ата-аналагъа эмда устазлагъа болушлукъгъа


16 сентября, 2021 - 09:11\nПодробнее о Подведены итоги четырёх этапов\nПодробнее о Хотим проверить, из чего мы сделаны\n16 сентября, 2021 - 09:10\nПодробнее о Творческая палитра района\n16 сентября, 2021 - 09:08\nПодробнее о Подготовка к зиме завершается\n16 сентября, 2021 - 08:52\nПодробнее о Способствовать развитию сельскохозяйственной кооперации\nПодробнее о Юношам призывного возраста станет проще получить высшее образование в творческой сфере\nАты айтылгъан спортчубузну даражасын кёргендиле\n16 сентября, 2021 - 08:50\nТюнене КъМР-ни Правительствосуну юйюнде Россейни спортуну устасы, Олимпиада оюнланы чемпиону Мария Ласицкенени саугъалау бла байламлы къууанч жыйылыу ётгенди.\nПодробнее о Аты айтылгъан спортчубузну даражасын кёргендиле\n«Жашауда, ишимде да эм биринчи адамлыкъны багъалайма»\n16 сентября, 2021 - 08:49\nБюгюнлюкде Нальчикни курорт тийресинде орналгъан юч жулдузлу «Маяк» санаторий тири айный баргъан биригиуледен бириди. Анга 2004 жылдан бери Саулукъ сакълау бёлюмню бийик категориялы врачы эм КъМР-ни сыйлы врачы Мамайланы Галина Магомедовна башчылыкъ этеди.\nПодробнее о «Жашауда, ишимде да эм биринчи адамлыкъны багъалайма»\n«Къолунг бла этгеннге жюрек жылыуунгу къошсанг, ол башхача къууандырады»\n16 сентября, 2021 - 08:47\nОракъланы Алимни къызы Мариям Прохладна районда Учебный посёлкада ёсгенди. Сурат ишлеу бла сабийлигинден кюрешеди. Школну бошагъандан сора дизайн лицейге да аны ючюн киргенди.\nПодробнее о «Къолунг бла этгеннге жюрек жылыуунгу къошсанг, ол башхача къууандырады»\n16 сентября, 2021 - 08:40\n16 сентября, 2021 - 08:39\n16 сентября, 2021 - 08:37


БАРЫБЫЗНЫ ДА БАЙРАМЫБЫЗ - Государственное учреждение "Редакция газеты "КАРАЧАЙ"\nБАРЫБЫЗНЫ ДА БАЙРАМЫБЫЗ\nБыйыл хычаман (май) айны 3-де къарачай халкъны джуртуна къайтханына 62 джыл толгъанын Къарачай-Черкесияны миллетлери бары да, биригиб, кеслерини энчи къууанчларынча белгиледиле.\nКъарачайны бу джарыкъ байрамына аталыб, кёбчюлюк къошулгъан къууанч джыйылыула, тойла-оюнла болдула. Ол байрамгъа аталгъан баш джыйылыу республиканы ара шахарында бардырылгъанды. Джыйылыугъа КъЧР-ни Башчысы Темрезланы Рашид келген эди. Келгенлени арасында КъЧР-ни Халкъ Джыйылыууну (Парламентини) спикери Иванов Александр, Правительствону Председатели Озов Аслан, КъЧР-ни Правительствосуну эмда Администрациясыны тамадасы Озов Мурат, РФ-ны Федерал Джыйылыууну Федерация Советини члени Салпагъарланы Ахмат, федерал структураланы джергили бёлюмлерини келечилери, закон-джорукъ сакълагъан органланы тамадалары, республиканы Правительствосуну членлери, депутатла, дин къуллукъчула, джамагъат бирлешликлени келечилери эмда республиканы районлары бла шахарларындан адамла бар эдиле.\nКъЧР-ни Башчысы ол кюн Къарачай шахарда халкъыбызны репрессиядан джарсыгъанларына аталыб ишленнген мемориал аралыкъда да болду.\nМитингни аллында Шимал Кавказны Муслиманларын бирикдирген аралыкъны башчысы, КъЧР-ни муфтийи Бердиланы Исмаил хаджи, Къарачай-Черкес клиса округну протоиерейи Александр бабас кёчгюнчюлюкде ёлгенлеге дууала окъудула.\nТемрезланы Рашид ара шахарда бардырылгъан джыйылыугъа келгенлени барын Къарачай халкъны джангырыууну кюню бла алгъышлады.\n- Кёб джылларын кёчгюнчюлюкню къыйынлыкъларын сынай ашыргъан къарачайлыланы биринчи къаууму мингнген эшелонла ата-бабаларыны джерлерине келиб тюшген кюнден бери 62 джыл ётдю. Саулай халкъны джашаууна къуру аман джаны бла къатылгъан ачы зулмулукъланы биз бюгюн да унутмагъанбыз. Аны бла бирге биз, ол джарсыулагъа къаршчы тургъан тёзюмлю, чыдамлы аккаларыбыз бла аммаларыбызны, аталарыбыз бла аналарыбызны этген джигитликлерин да унутмай, хар заманда эсибизде сакълайбыз. Бу кюн бизни барыбызгъа да эки сезимни чекдирген кюндю: бир джанындан саулай халкъ туугъан джеринден зор бла кёчюрюлген джыллада кеслерини эм джууукъ адамларындан айырылгъанлары бла байламлы бушуу этиб, алагъа къайгъы сёз беребиз; экинчи джанындан, туугъан джуртларындан узакъда болсала да, адеб-намыс кемситиулеге эмда адам къоранчланы къыйынлыкъларына бой бермей, кеслерин да, тиллерин да, маданиятларын да, адетлери бла адеблерин да сакъларгъа, джуртларына сынмай-бюгюлмей къайтыргъа болумлары джетген абадан тёлюлерибиз ючюн ёхтемленебиз. Аллай сезим а не ачы къыйынлыкъгъа да тёзе-чыдай, аны онглар ючюн, къаджыкъмай кюреше, хорлай билген халал, батыр халкъда болады, - деди Башчы Темрезланы Рашид.\nДжыйылыуда башхалагъа да сёз берилди. Гитче Къарачай районну къартларыны советини тамадасы Хубийланы Гитче да сёлешди. Ол джыйылгъан миллетни байрам бла алгъышлаб, къарачайлыланы къыйын джыллада къазауатда джигитликлерини, урунууда да джетишимлерини юслеринден айтды.\nДжыйылыуну ахыр сюреминде Шимал Кавказны, Къарачай-Черкесияны белгили джырчылары, тепсеу коллективлери концерт кёргюздюле. Келген адамлагъа той къуруб, байрамны джарыкъ ашырдыла.


Гёжефлерибизде – 40 майдал\n14 мая, 2021 - 16:10\nМосква областьны Покровское элинде тхэквондону GTF тюрлюсюнден кубогу эм биринчилиги бла бел бауланы фестивалы къуралгъандыла. Энчи эм командалы эсепледе хорлам ючюн къыралны аслам регионундан 1500-ден аслам спортчу сермешгендиле.\nПодробнее о Гёжефлерибизде – 40 майдал\n12 мая, 2021 - 14:48\n30 апреля, 2021 - 15:58\nГёжеф Локияланы Жамболат грек-рим тутушууда болдургъан жетишимлери бла белгилиди. Бу айда ол Европаны чемпионатында «алтынны» къытып къууандыргъанды. Аны биринчи уллу хорламы 2011 жылда Россейни кадетлени араларында биринчилигинде къытхан доммакъ майдалы эди. Эки жылдан ол къыралны юниор биринчиликлеринде кюмюш эм доммакъ майдалланы алгъанды. 2015 жылдан бери Россейни чемпионатларында, Иван Поддубныйни мемориалында алчы жерлеге дайым чыкъгъанлай турады, Европалы, халкъла аралы, дуния даражалы эришиуледе хорлагъанланы санына кирмей къалмайды. Россейни тутушуудан жыйымдыкъ командасыны баш тренери Гоги Когуашвили аны усталыгъына бийик багъа бичеди, ол умутландыргъан спортчу болгъанын белгилейди.\n«Элни хунерли, саулукълу жаш тёлюсю мындан ары да спортда жетишимли болурларына ийнанама»\n28 апреля, 2021 - 17:38\nМёчиланы Маликни жашы Магомет Хасания элни 16-чы номерли орта школунда физкультурадан устаз болуп ишлейди. Кеси да устаз юйюрденди. Атасы Малик, жаннетли болсун, кёп жылланы школгъа директорлукъ этип, бет жарыкълы ишлеп тургъанды.\nПодробнее о «Элни хунерли, саулукълу жаш тёлюсю мындан ары да спортда жетишимли болурларына ийнанама»\nМисирланы Мурадинни жашы Илияс эркин тутушуудан Россейни спортуну устасыды, бел бауладан тутуп тутушуудан да къыралыбызны сыйлы устасыды, спортда сынамы 30 жылгъа жетеди. Бюгюнлюкде ол «Хасания» спорт клубда эркин тутушуудан тренер болуп ишлейди. Бу клубха жюрюген жашчыкъла уа жетишимлери бла дайым къууандыргъанлай турадыла, ала республикада, андан тышында бардырылгъан даражалы эришиуледен майдал къытмай къайтмаучудула. Малкъар халкъны жангырыу кюнюню аллында Илияс бизни ушакъ нёгерибиз болгъанды.\nПодробнее о Азиялы командала малкъарлы жашны оюнун жаратадыла


Спецтехника Мурзинская улица. Аренда спецтехники Мурзинская улица\nСпецтехника Мурзинская улица . Аренда спецтехники Мурзинская улица .\nОТЗЫВЫ АРЕНДА СПЕЦТЕХНИКИ Мурзинская улица\nНаш портал spetstehnikaspb.ru в сети интернет можно найти по таким запросам как: Спецтехника Мурзинская улица . Аренда спецтехники Мурзинская улица .\n# Спецтехника Мурзинская улица # Аренда спецтехники Мурзинская улица


Алийланы Исмаил — Википедия\nАлийланы Ибрагимни джашы Исмаил (1946 джыл сентябрны 1-де Къазахстанда туугъанды) — къарачай-малкъар алим, политик эмда поэтди.\n2.1 Энчи китабы\n2.2 Джыйым китаблада\n1964 джыл орта школну Джангы Къарачай элде бошагъандан сора Новочеркасск шахарда политехника институтха киргенди. Баш билим алыб, бир бёлек джылны да кеси окъугъан институтда устазлыкъ этиб, 1974 джыл Черкесскеге къайытханды. 1974 — 1992 джыллада ол Къарачай-Черкес политехника институтда ишлегенди.\nЭлектротехника илмуланы доктору, профессор Алий улуну 1992 — 1995 джыллада Россия федерацияны Миллетле министерствосуну кёчгюнчю халкъланы ишлерин джюрютген департаментинде джууаблы къуллукъну толтургъанды. Москвада Коммунал мюлк бла къурулуш институтда ишлегенди. Бусагъатда Къарачай-Черкес Республиканы правительствосуну председателини орунбасарыды.\nАлий улу назмула джазыб студент джылларында башлагъанды. Ол Омар Хаямны терттизгинлерин да къарачай-малкъар, орус тиллеге кёчюргенди. Исмаил 18 китабны авторуду. Аладан бири — назму китаб, бешиси этнополитиканы юсюндендиле, къалгъанлары — илму китабла. 2003 джыл Москвада «Педагогика» басмада «Карачаево-балкарские имена и фамилии. Толковый словарь» деген китабны (Алийланы Земфира бла бирге) джазыб чыгъаргъанды.\nРод людской. Стихи, рубаи (къарачайча эмда орусча). М.: «Русский мир», 2000.\nАнтология литературы народов Северного Кавказа. Том 1. Пятигорск, 2003.\nЧыкъгъаны — «https://krc.wikipedia.org/w/index.php?title=Алийланы_Исмаил&oldid=12213»\nПоследний раз редактировалась 22 март 2010 в 17:40\nБу бетни ахыр тюрленнгени: 17:40, 22 март 2010.


«Операцияны битеу билиминги, сынауунгу жыйып бардыраса, сезимлени унутуп» | Электронная газета "Заман"\n«Операцияны битеу билиминги, сынауунгу жыйып бардыраса, сезимлени унутуп»\n19 сентября, 2021 - 16:41\nМалкъарланы Сагидни жашы Мурат Москвада Граждан авиацияны ара клиникалы больницасында ишлейди. Ол медицинада эм къыйын эмда жууаплы бёлюмню сайлагъанды – нейрохирургияны.\nУзакъ тау элде – Лашкутада туугъан жаш медицинаны ансдан сайлагъан болмаз. Аны анасы Роза медсестра болуп кёп жылланы ишлегенди. Атасы Сагид а биологиядан окъутуп тургъанды.\nМурат Къабарты-Малкъар къырал университетни медицина факультетин тауусхандан сора интернатураны республикалы больницада ётгенди. Москвагъа уа 2003 жылда кёчгенди. «Мында ординатураны, аспирантураны да бошагъанма. Шёндю Граждан авиацияны ара клиника больницасында ишлейме. Больница кёп профильлиди, нейрохирургияны кафедрасы да барды», - дейди ол бизге.\nМедицинагъа сюймеклик неден башланнганды? Жаш больницада жашауунда жаланда бир кере жатханды – сабийлигинде. Анда уа анга атасыны къарындашы Малкъарланы Ахмат къарагъанды. Ма бу фахмулу, асыл медикни юлгюсюнден башланнганды усталыкъгъа сюймеклик. Аны бюгюн да тас этмегенин айтады бизни ушакъ нёгерибиз.\n- Окъугъанымда хирургияны бек сюйгенме. Аны бёлюмлери кёпдюле – бирлери - аш орунну, башхалары - бурунну, ючюнчюлери башха санланы жарып багъадыла. Алай мен а адамны санларыны барысыны да саулукълу жашауларын жалчытхан усталыкъ бла кюреширге итине эдим. Ол а нейрохирургияды, - дейди Мурат.\nНервала адамны битеу санларында да бардыла. Нейрохирургла уа мыйыны жаргъандан сора да, аркъа сюекни да багъадыла. Жарсыугъа, халкъда быллай операцияланы юслеринден артыкъ тюз оюмла жюрюмейдиле. Алгъын аладан сора адамланы асламы сакъат болгъанлары ючюн туугъан болурла ала.\nАлай, Муратны айтханына кёре, медицина атламла бла айныйды. Жаш кеси ишлеген 20 жылны ичинде окъуна болгъандыла магъаналы тюрлениуле. «Бюгюнлюкде уа аркъа сюекде операцияла адамны аягъы юсюне салыр, ол сакъат болмаз ючюн бардырыладыла», - дейди ол.\nАурууну бакъгъандан эсе, саулукълу жашауну бардыргъан иги болгъанын барыбыз да ангылайбыз. Зарядка, спорт, дагъыда жюзюу да хайырлыды саулукъгъа. Ала адамгъа саулугъун жашау ёмюрюне сакъларгъа болушурукъдула, деп юйретеди ол. «Алай саулукъда биринчи кемчиликлени окъуна сезгенлей, тёзюп, сакълап турмай, специалистге барыгъыз», - деп къошады ол.\nМалкъар улу бюгюн ишлеген учрежденияны юсюнден айтханда, анда билим бериу кафедрала да бардыла. Анда ординаторла бла практика юйретиуле къураладыла, билимлери ёсдюрюледи. Илму ишле да бардырыладыла, сёзге, операциядан сора адамны саулукълу жашаугъа не къадар терк къайтарыуну методикалары жарашдырыладыла. «Жаргъан жерни узунлугъу окъуна магъаналыды саулукъгъа, башха затланы сагъынмай къойсакъ да. Алай бла медицинаны айнытыугъа биз да къошумчулукъ этебиз», - дейди ол.\nМыйы алай терен бошдан букъдурулмагъанды\nНейрохирург адамны мыйысын кёрген жангыз адам болур, баям. Бу кезиуде къаллай сезим келирге боллукъду башынга? Аллахутала мыйыны бошдан букъдургъан болмаз алай аяулу, деп акъыл этеди ушакъ нёгерим. «Ачыкъ мыйыны кёргенде, титиреген окъуна этеме. Алай бу сезим терк унутулургъа керекди, операцияны битеу билиминги, къарыуунгу, сынауунгу жыйып бардыраса. Сезимле, къоркъуу, титиреу а ишде чырмайдыла», - дейди ол.\nОперацияла уа бирде 15 сагъатха дери созулургъа да боллукъдула, сёзге аркъа сюек жарылгъанда. Алай шёндю жангы амалла кийирилип, заман иги да къысхартылгъанды. «Хар операция да кесича энчиди, - деп хапарлайды Мурат андан ары. - Былайда бир болумну эсгерирге сюеме. Нальчикде ишлегенимде медицинаны къояр чекге жетген эдим. Иш къыйынды, ол кезиуде айлыкъ да аз болгъанды. Алай бир жол мен дежурить этгенде жаш адамны келтиредиле. Бир уллу санлы, бийик, ариу жаш - комагъа тюшюп. Жарабыз, операция жетишимли бошалады. Бир кесекден а ол кесине келип, туруп, доктор, мен юйге кетдим, деп тебирейди. Тохта, жараны тикген халыланы кетерейик да алай барырса, деп къадалама анга. Ол а, кеслери тюшерле, деп ышарады. Ма ол кюн тюшюннгенме ишими магъанасына. Андан сора медицинаны къояргъа, ишден кетерге деген акъыл бир заманда да келмегенди».\nБорчунгу ахырда унутмайса\nВрачны иши алайды – бир такъыйкъагъа да унуталмайса саусузну. Кюнню узуну сагъышларынг операцияны, пациентлени юслериндендиле. Бир жол а Мурат кече 3 сагъатда элгенип уяннганын тюшюреди эсине. Жукъу арасында аны башына саусузну жарылгъан жерден къанны жутхан битеу тампонланы кетерген болурмамы деген сагъыш келеди. «Медсестрагъа сёлешип, аны да уятама, - деп кюледи ол. - Быллай кезиуле аз тюйюлдюле».\nБирде, жарсыугъа, саулукъларында бир кемчиликни сезселе, аны Интернетде излеп, кеслерин багъып башлайдыла адамларыбыз. Ол ахырда жарамайды! «Мен бу усталыкъда 25 жылны ишлейме, билимими бюгюннге дери айнытханлай турама. Алай арууну сылтауларын ангыламагъан кезиулерим болуучудула. Энчи билимлери, медицинадан ангылаулары болмагъанла саулукъларына жаланда хата саллыкъдыла. Аны ючюн бир тюрлю ишеклик болгъанлай, врачха келигиз», - дейди Малкъар улу.\nАдам сайлагъан усталыгъын не ючюн сюеди? Мурат а нейрохирургияны бир операция да башхасына ушамагъаны, хар кюн да жангы затла ачыкъланнганлары ючюн сыйлагъанын айтады. «Хирургия кюнден-кюннге айныйды, жангы амалла, методикала къураладыла. Адам ауруу къыйнап, приёмгъа жиляп кючден келип, багъыудан сора уа кабинетингден ышарып, къууанып чыкъса, андан уллу махтау, ыспас да болмаз. Ма аны ючюн да сюеме нейрохирургияны. Ишге къуру ахча ючюн жюрюмей, хар эрттенликден къууанып, ёхтемленип бара эсенг ишинге - насыплыса. Ишчи кюн бошалгъандан сора уа, бюгюн хар нени да тюз этгенме, деп, кесинге ыразы болсанг, ол да магъаналыды», - деп акъыл этеди ол.\n31.08.2021 - 16:58 → «Хар адамны жукъу мардасы энчиди»


Аны илму жетишимлери унутулмайдыла | Электронная газета "Кабардино-Балкария"\nАны илму жетишимлери унутулмайдыла\n21 мая, 2022 - 06:35\nБу кюнледе В.М.Коков атлы Къабарты-Малкъар къырал аграр университетде «Механизация эм предприятияланы энергетика бла жалчытыу» факультетде кеси къурагъан лабораториягъа эл мюлк илмуланы доктору, профессор Гергъокъаланы Абушну жашы Джамалны аты аталгъанды.\nДжамал Къыргъызстанда Акъ-Ботой элде туугъанды. Сабийлиги уа Огъары Жемталада ётгенди. Школну бошагъанлай, аскерге кетип, атом энергетика жаны бла ишлеген, тасхалы жерде къуллукъ этгенди. Къайтханлай, КъМКъУ-да агрономия бёлюмде окъугъанды.\n1981 жылда университетни бошагъанлай, Джамалны тамам ол жыл ачылгъан Къабарты-Малкъар къырал агромелиоратив институтну (бусагъатда В.М Коков атлы КъМКъАУ) ботаника эм генетика кафедрасына лаборант этип алгъандыла. Экинчи жыл а ассистент болуп, дерсле берирге эринлик алгъанды. Бир кесекден а агрономия факультетде деканны орунбасары болгъанды.\n1987 жылда Джамал Москвада Механизацияны битеусоюз институтуну аспирантурасына киргенди. Аны ишден айырылмай бошап, ол 1991 жылда Ленинградны эл мюлк институтунда «Интенсивная технология возделывания озимой пшеницы в условиях предгорной зоны КБР» деген темагъа кандидат диссертациясын, 2005 жылда уа Дагъыстанны эл мюлк илму-тинтиу институтунда «Формирование высоко продуктивных и долголетних агрофитоценозов бобово-злаковых травостоев в условиях Северного Кавказа» деген илму ишлерин къоруулагъанды. Жюзге жууукъ илму иш, онбир методика-окъуу китап эм монографияла жазгъанды. Аланы бюгюн студентле, башха илму бла кюрешгенле да хайырланадыла.\nГенетикада, селекцияда эмда битимчиликде этген илму ишлери ючюн 2006 жылда Гергъокъаланы Джамалгъа «Россейни Естествознание академиясыны илму эм билим бериуде сыйлы къуллукъчусу» деген ат аталгъанды. Ол Н.И. Вавиловну майдалына да тийишли болгъанды.\nАлай а Джамал, эл мюлк илмуланы доктору бола тургъанлай, «Механизация эм предприятияланы энергетика бла жалчытыу» факультетни да бошагъанды эм студентлени ол жаны бла окъутуп тургъанды. Ол, студентлерин иш юсюнде юйретирча, башха жерде тюбемеген, электро оборудование бла жалчытылгъан лаборатория къурагъанды. Анда аллай стендле бардыла, алагъа къарап, студентле, ишни да, окъууну да бир этип, электрооборудованияны жыяргъа юйренедиле. Бюгюн ол лаборатория класс аграр университетни ёхтемлигиди.\nАнга профессорну атын атаргъа университетни Илму совети оноу этгенди. Аны ачылырына ол мекямгъа ол кюн Къабарты-Малкъарны Башчысыны кенгешчиси Уяналаны Аминат, Гергъокъаланы Джамалны биргесине окъугъанла, ишчи тенглери, шуёхлары, ахлу-жууукъ, студентле, илму къуллукъчула келгендиле.\nБиринчи сёз университетни окъуу жаны бла проректору Къудайланы Хажимусаны жашы Русланнга берилгенди. Ол, КъМКъАУ-ну Илму совети окъуу эм юйретиу ишге салгъан къыйыны ючюн лабораториягъа профессор Гергъокъаланы Джамалны атын атаргъа оноу этгенин, бюгюннгю ишге жюрекден къууаннганын да билдиргенди. Ызы бла эсгертме къанганы ачаргъа Джамалны къарындашы Магометни чакъыргъанды. Жыйылгъанла ол болумгъа къарсла бла тюбегендиле.\nЫзы бла Къудайланы Руслан ары келгенлени ол аудиториягъа чакъыргъанды. Анда ол, шуёхуну, коллегасыны юсюнден: «КъМКъУ-да бирге окъугъанбыз. Биринчи кюнден окъуна шуёх болгъанбыз. Элли жылны ичинде арабызда жылы байламлыкъ сакъланнганлай тургъанды. Алтын къоллу адам эди Джамал, не ишни да эте билген. Юй ишлегенден башлап, ма бу сиз кёрген стендлеге дери. Была хар бир студентни да иш усталыкъгъа юйретиуге уллу себеплик этедиле. Ол быланы кесини хакъына жалчытханын да айтыргъа керекди. Бу къадар затны этер ючюн къаллай акъыл керек эди! Студентле бери сюйюп жюрюгендиле. Бусагъатда ала шахарда, районлада да жетишимли ишлейдиле. Аладан кёп ыразылыкъ эшитебиз. Бек къыйынды Джамалча нёгерден айырылыу», – дегенди ол.\nЫзы бла сёз Уяналаны Мухтарны къызы Аминатха берилгенди. «Бюгюн къарындашым Джамалны юсюнден жарыкъ мудахлыкъ бла бек ариу айтасыз. Манга ол бек хычыуунду. Бу сейирлик стендлеге къарап, мен аны сабийлигинде окъуна техникагъа тартыннганын эсгереме. Ол быллай бийиклеге жетериги белгили эди. Анга билеклик этген юйюрю болгъаны сёзсюздю. Бюгюн мен ишчи нёгерлери Джамалгъа быллай сый бергенлери ючюн алагъа ыразылыгъымы айтыргъа сюеме. Сохталары уа аламат устазларына тийишли болсунла, аны ишин андан ары бардырсынла», – дегенди ол.\nГергъокъаланы Джамалны жашау нёгери, филология илмуланы доктору, профессор Геляланы Ибрагимни къызы Ариука, бу ишни болдургъанлагъа, ары келгенлеге да ыразылыгъын айтханды. «Энчи ыразылыгъымы аграр университетни ректору Аслан Каральбиевич Апажевге бла аны Илму советине айтыргъа сюеме, – дегенди Ариука. – Мен бу бюгюн бола тургъан ишге КъМКъАУ-да жаратылгъан ариу тёрелени шагъатынача къарайма. Сау болугъуз. Джамал къууанып келиучю эди, ол иш, бу иш этилди, ректор эс бурду, студентле къууанып жюрюйдюле дерсге деп. Лаборатория ишлеп турса, ол боллукъду Джамалгъа керти эсгертме. Университетге – устазлагъа, студентлеге да жетишимле тежейме», – дегенди ол.\nЫзы бла филология илмуланы доктору, профессор Аликаланы Солтанны жашы Рашид сёлешгенди. «Джамал бла мен бир таулу шуёх элде жашагъанбыз. Мен аны юйюрюн да иги таныгъанма. Бу тёгерегибизде биз кёре тургъан затланы тамамлар ючюн Джамал къаллай бир къыйын салгъанын санарча тюйюлдю. Лаборатория уа аны ишине жууаплы къарагъанын белгилейди. Бу аны экинчи усталыгъы болгъанын эсге алсакъ, ол къалай фахмулу, жигер, иш хунерли болгъанына сейир этерчады. Къаллай бир эсде турса, аллай бир жашайды адам дейдиле. Юйюрде ол унутуллукъ тюйюлдю. Ишлеген жеринде уа ол хар кимде да бирча болмайды. Бюгюн мен университетге уллу ыразылыгъымы билдирирге сюеме. Ариука айтханча, бу иш университетде жюрюген тёрелени, маданият бийикликни шагъатыды», – дегенди ол.\nЭгечи Салихат Джамалны этген ишине быллай багъа бергенлери ючюн бу ишни болдургъанлагъа, ары келгенлеге да ыразылыгъын айтып, бу класс мындан ары да студентлеге хайыр келтирип турса, олду бек игиси деп белгилегенди. Къарындашы Магомет: «Кёп ариу сёз айтылды Джамалны юсюнден. Ол алагъа тийишли эди. Бу класс аны сабийича бир затды. Мынга аны атын атагъаныгъыз да, баям, анданды. Бу хайыр келтирип туруруна ышанама», – дегенди.\nАграр университетни окъуу-производство комлексини директору Магомедов Камаладин Газимагомедович, Джамалны энчи шуёху, аны студент заманындан таныгъанын, ызы бла ала бирге ишлеген къыркъ жылны ичинде жашны адеплигине, халаллыгъына, аны илму жетишимлерине, алтын къолларына сейир эте жашагъанын айта келип: «Жюреги уа къаллай болгъанын айтыргъа сёз табаллыкъ тюйюлме», – деп жюрексиннгенди. Ол Джамалны лабораториясыча бир жерде да жокъду деп белгилегенди.\nЖыйылыуну ахырында «Механизация эм предприятияланы энергетика бла жалчытыу» кафедраны таматасы Фиапшев Амур Григорьевич сёлешгенди. Ол: «Джамалны лабораториясында энергетика бла илму бирге тюбешгендиле. Аны 2018 жылда КъМР-ни Энергетика эм ЖКХ министервосуну ыразылыкъ, 2020 жылда уа Билим бериу эм илму министерствону махтау къагъытларына тийишли болгъаны да анданды. Адам ауушса, жаны нени да билип, кёрюп турады дейдиле да, Джамал Абушевич бюгюн бизни бла бирге къууана болур. Лаборатория ишлеп турлукъду», – деп, ары келгенлеге саулукъ тежегенди.


Спецтехника 2-я Комсомольская улица. Аренда спецтехники 2-я Комсомольская улица\nСпецтехника 2-я Комсомольская улица . Аренда спецтехники 2-я Комсомольская улица .\nОТЗЫВЫ АРЕНДА СПЕЦТЕХНИКИ 2-я Комсомольская улица\nНаш портал spetstehnikaspb.ru в сети интернет можно найти по таким запросам как: Спецтехника 2-я Комсомольская улица . Аренда спецтехники 2-я Комсомольская улица .\n# Спецтехника 2-я Комсомольская улица # Аренда спецтехники 2-я Комсомольская улица


АЛ СЁЗ. Тыш къыраллада жашагъан къарачай-малкъарлылада назмучулукъ - Общие 1 - Материалы библиотеки - Статьи - Карачаевцы и балкарцы\nВторник, 20.08.2019, 19:30\nКесинг кесинги ойламасанг, башха адам сени ойламаз.\nАЛ СЁЗ. Тыш къыраллада жашагъан къарачай-малкъарлылада назмучулукъ\nТюркде, европа къыраллада, Америкада жашагъан жерлешлерибиз адабиятха, миллет культурагъа, ана тилге уллу магъана бередиле. Тюркдеги ниет хазнабыз таркъаймай айныйды, аны жюрюшю тюрлю-тюрлю сылтауланы себебинден Ата журтдача бармагъанын да белгилерчады. Миллет басма, ана тилни окъутуу дегенча шартла, басма болмаса, суратлау сёз къыйын айныгъаны, тёрелери фольклордан кенг кетмезлиги баямды. Алай тыш къыраллада жашагъан халкъ жырчыла, назмучула, ата-бабалары Кавказдан алып кетген ниет байлыкъны тас этмей, анга жангы макъамла бла фикирле къошадыла.\nОл байлыкъны сакълагъанла халкъ жырчыладыла. Аланы атлары толу сакъланмагъан эсе да, биз бир къауумуну юсюнден хапарны эшите-эшите турабыз. Халкъ жырчыла, макъамчыла Ата журтда билген жырларын, макъамланы уста айтхандыла. Аны бла да чекленмей, жангы журтда ишлеге да назмуларын жоралайдыла. Сёз ючюн, Батчаланы Ахмат Тюрк бардыргъан урушлада жоюлгъан къарачай-малкъар уланлагъа атап кёп жыр къурагъанды. Тюркге кёчген биринчи жыллада жамауатны ичинде болгъан термилиуню юсюнден Байкъазыланы Асланукъа, башха, атлары белгили болмагъан жырчылача, жыргъа айланнган назмуларын айтханды:\nЖансыз жауун болгъаем\nКёк кёгюрчюн болгъаем\nМудахлыкъны, шургуну хорлагъан жаланда сёз болгъанын ангы-лагъан жырчыла эски жырла бла бирге кеслери къурагъанланы да айтып, жюреклерин чёкдюредиле.\nЗаман озгъаны къадар жамауат жангы жашау болумлада аякъ тирей, къабыргъаларын жарашдыра, жангы къыралда кесине жер табады. Алай аталары къоюп кетген журтха хар тёлю кесича сёзню кючю бла тансыкълыкъ сезимлерин ачыкъларгъа итинеди. Эки жыйырма мингден аслан жамауатда жюзле бла саналгъан халкъ жырчыла назмуларын адамла жыйылгъан жерледе айтадыла, бирде басмалагъан да этедиле. Болсада аланы ичлеринде чынтты фахмулу назмучула да аз тюйюлдюле.\nКъарачай-малкъар диаспорада адабият тёрелени айныу жолу юч кезиуге бёлюнеди. Биринчи кезиу жыйырманчы ёмюрню экинчи жарымында башланнганды. Адабият сёз кёлден чыгъармачылыкъдан хазна айырылмагъанлыкъгъа, бир къауум жазыучу, назмучу адабият жорукълагъа кёре чыгъармачылыкъны бардыргъанды. Адабият чыгъармала, аз болса да, басманы кёрюп, окъуучулагъа кенг жайылып тебиреген заман - жыйырманчы ёмюрню 80-90-чы жыллары - экинчи кезиуню шартыды. Ючюнчю кезиу, бек тириликни кезиую, жангы ёмюр бла тенг башланады.\nБиринчи кезиуню магъанасы уллуду. Диаспорадагъы адабиятны тамалы бу кезиуде салыннганды. Жыйырманчы ёмюрню арасында мухажирлени интеллигенциясыны фахмулу адамлары Тюрк къыралында болгъан жангы культура болумлагъа къатышып, ол заманны тарых-маданият амалларына таяна, ана тилибизде эм тюрк тилинде ёз миллетлерини къайгъыларын, къууанчларын, жарсыуларын, иги къуумларын да ачыкълар муратда, суратлау чыгъармала, илму ишле жазып тебирейдиле. Ала тутхан иш кишиликни жолу эди десек, терс болмаз. Нек дегенде ана тилде не окъур, не жазма адабиятны айнытыр онг болмагъан жерде, фахмулу уланларыбыз мадар излеп, фикирлерин халкъны асламына жетдирирге къаныкъгъандыла. Тюркде, башха тыш къыраллада жашагъан жерлешлерибиз биргелерине элтген ниет байлыкъны унутмай турургъа онглары хазна жокъ эсе да, аны сакъларгъа уллу итиниулюк бла жашагъандыла, бирде уа айнытхан да этгендиле.\nТюркде жазма адабият къуралгъандан сора, къарачай-малкъар публицистле кеслерини энчи статьяларын, очерклерин, китапларын да басмалайдыла. Ол жазмаланы асламы жыйырманчы ёмюрню ахырында да, ана тилибизде басмаларгъа онг табылгъанда, бир къауум назмучуну, жазыучуну атлары белгили болгъандыла: Хамит Боташ, Адилхан Аппа, Фахми Берк эм башхала. Онтогъузунчу ёмюрден башлап, жыйырманчы ёмюрню арасына дери адабият аууздан ауузгъа ётюп, кёлден чыгъармачылыкъча айныгъан эсе да, бюгюнлюкде ол жазма адабиятны къыйматына жетгенди. Жыйырманчы ёмюрню ахыр онжыллыгъында, Ата журт бла байламлыкъ кючленнгенден сора, ол адабият жангы къарыу алып башлагъанды.\nБусагъатда тёлюде назмучулукъда атлары миллетге белгили болгъан юч назмучу барды: Бюлент Тезжан, Акга Бычакъсыз эм Мехмет Чаууш.\nБюлентни назмуларыны асламы халкъыбызны жашау турмушун кёргюзтгендиле: «Сыгын», «Татлычыкъ», «Къара къыйынлыкъ», «Сюйюмчюлюк», «Тилек», «Келчи бери, ариуум», «Къалакъ», «Кебин байракъгъа», «Къарачайда накъырда», «Ананы алгъышы», «Сагъыш» деген назмулары аллайдыла. Бюгюннгю жашауну суратларын да салады назмучу:\nАлдау кирир къаныгъызгъа,\nШайтанны алып къатыгъызгъа,\nЧапханын санап азгъа,\nКъозгъаулу басып газгъа,\nТартмаз сора кеси назгъа,\nЭрлай жетер жюзотузгъа...\nСакъ бол кёзюнгю къысмазгъа,\nСалмай уртлаучу ауузунга,\nЭсинг кетмей къобузгъа,\nКъарыу берсин къолугъузгъа...\nБашха назмучула бла тенглешдиргенде, Бюлентни назму къурау жаны бла аны тизгинин, гыллыуун сакълауда усталыгъы эсленеди. Ол назмуну ахыр сёзлерин келишдире туруп, толу рифмала бла хайырланады. Сёз ючюн, «Сагъыш» деген узун назмусунда (72 тизгинли) жаланда бир рифма барды - къ-гъа. Бу къыйын айтылгъан таууш жоккуну женгиллетир ючюн назмучу энчи амал табады - тюрк бармакъны, атны чапханын эниклегенча, назмуну гыллыуун алай ойнатады:\nДуниягъа келип къонакъгъа,\nЭсинг кетгенди жомакъгъа,\nСууап сыйынад оймакъгъа\nЖукъ салмайын артмакъгъа,\nБошлап кесинги барлакъгъа,\nЧанчылма жаханим батмакъгъа...\n«Тишге» бла «Келчи бери, ариуум» деген назмулары да бир башха тюрлю рифма бла, башында сагъынылгъан амал бла жазылгъандыла.\nБайрамукъланы Бюлентни назмулары жарыкъдыла, ала аны дуниягъа, адамлагъа сюймеклигин ачыкълайдыла.\nБюлент бла тенг, аны тёлюсюнде тизмесинде Семенланы Акганы атын айтыргъа тийишлиди. Ата-бабаларыны журтларына, тарыхларына да сакълыкъ, тансыкълыкъ ауаз аны бир талай назмуларында да эшитиледи. Аны ёз тилге жораланнган назмусу Тюркде да Россейдеча аз санлы миллетле тиллери тас болуп къалыр деген къоркъуу болгъанын белгилей, назмучу тил бла ана жылыуну бирчалыгъын да чертеди:\nАна тилим, бай тилим,\nАнам кибик сюеме,\nСени сюйюп, ийнакълап,\nЖаным кибик кёреме.\nТизилселе ма тилле,\nСени алда кёреме.\nСени артха тюртселе,\nМен жарылып ёлеме.\nНазмучу суратлау мадарланы жангыртыргъа итиннгени чыгъармаларында эсленеди. Аны назмулары магъаналарына кёре къураладыла. Философия назмулары аслам жиклидиле, чам, лакъырда, сюймеклик назмулары уа 5-7 жиклидиле:\n...Тарыкъсам да жырлада,\nКёз аллымдан кетмейсе,\nКъол узатсам мен санга,\nЧырт мени эсгермейсе.\nУой айтыгъыз, тенглерим,\nНетейим, мен нетейим?\nКъайсы тауну тешейим?...\n(Мен сюймейин не этейим?)\nДагъыда Акга Бычакъсыз къартладан эшитген халкъ чыгъармачылыкъны юлгюлерин жыйышдырады. Алагъа ушатып, чамла жазаргъа да ёчдю.\nБыллай назму чыгъармала «стампулчула» жазма адабиятны жорукъларына тюшюннгенлерине шагъатлыкъ этедиле. Алада сезимлени ачыкъ айтыргъа итиниу, тилни байлыгъы, жютюлюгю дегенча ышанлары эсленедиле.\nАта журтха сюймеклик таулуну таула бла бир этгенди. Стампулчуланы асламы келгенде, Тюркню тау жерлерин сайлап, анда жашагъандыла, бусагъатда тёлюню да, Акга айтханлай, кеслерине «таулума» дерге онглары барды:\nМен сюеме тауланы,\nБирге айтып жырланы\nНёгер этип тауланы.\nТаный билсенг тауланы,\nКёп адамдан онглуду.\nНек сюймейим тауланы,\nБир атым да Таулуду.\nМехмет Чауушну назмучулукъ дуниясын чам бла жарыкъ сезимле белгилейдиле. Ол хар эслеген затына бир жангы шарт къошаргъа ёчдю.\nБюлентни, Мехметни бла Акганы ызындан келген жаш адамла -Байрам Окшаш бла Октай Эрендурну назмуларыны магъаналары, баш фикирлери тамата тёлюню фикирлерине таянадыла. Болсада аланы кёз къарамлары, эстетика дуниялары биле-биле башхады. Ала тарыхны сур заманын ангыларгъа итинедиле, макъамларына мудахлыкъ берген да ол кезиуледиле. «Къарт аталарыбыз» деген назмусунда Байрым Окшаш былай жазады:\nСабийлерибизге юйретирге керекбиз\nКавказдан нек келгенибизни.\nХар кимге да эштдирирге керекбиз\nЖуртубуз ючюн нек ёлгенибизни.\nНазмучу ата-бабалары журтларындан айырылгъаныны сылтауун орус патчахлыкъны сиясатында кёрюп, анга налат береди. Алай, жарсыугъа, зорлукъ адам улу жашагъан къадарында биргесинеди, бюгюн да жокъду дунияда тынчлыкъ, насып. Бусагъатда Жер жюзюнде къаугъаланы сылтауларын ачыкълай, назмучу окъуучуланы хар неге да сакъ болургъа, аманлыкъгъа къажау турургъа чакъырады. Аны бла бирча кесини къайгъылы заман туудургъан фикирлерин да жашырмайды:\nДунияны хар жеринде\nАч сабийле кёребиз,\nБир жукъла жыйып иебиз.\nБизлени да къыяргъа,\nАллах миллетибизге кюч берсин\nАланы къапха жыяргъа.\nБизни назмучу жерлешлерибиз эки тилни да (тюрк бла Къарачай-малкъар тиллени) уста биледиле, аланы асламы назмуланы эки тилде къурайдыла. Ол тёрени Белпинар элде жашап тургъан Шогъайып Озжан (2012 жылда ауушханды) башлагъан эди. Аны ызындан келген тёлюде Левент Итез, Мамурхан, Фехми Берк эм башхала назмуланы тюрк тилде жазып, басмалап тургъандыла. Аны бла бирча къыралда атларын айтдыргъан жаланда тюрк тилде жазгъан назмучуларыбыз да бардыла. Аланы санында бек фахмулу Яхья Ташпинар бла Султан Джаттону айтыргъа боллукъду.\nЯхья Ташпинар (Байрамукъладан) Тюркню тарих эсгертмеси болгъан Язылы (Жазыулу) деген къарачай элчикде 1969 жылда туугъанды. Эскишахарны Осман Гази университетини устазла хазырлагъан факультетин бошагъандан сора 11 жылны устазлыкъ этгенди. Ызы бла Америкагъа кёчюп, юйюрю бла анда жашайды. Назмуланы, къара сёзлю чыгъармаланы да тюрк тилде жазады. 2009 жылда Яхьяны тюрк тилде жазылгъан «İki Çift Kelam ve Bir Şiir» (Эки сёз бла бир назму) деген китабы басмадан чыкъгъанды. Ол китап къысха заманны ичинде Америкада, башха къыраллада жашагъанланы арасында белгили болгъанды. Кесини чыгъармачылыгъыны юсюнден Яхья былай айтады: «Китабыма кирген назмуланы мен иш юсюнде, неда жолда машина бла бара туруп къурайма. Хар назмумда сагъышларымы ачыкълайма, жашауну кесим ангылагъанча...». Яхъяны андан сора да 3 китабы жазылып, басмагъа хазыр болуп турады. Назмучу Тюркге, жаш заманы ётген жерине тансыкълыгъыны, къайда да жашау этген тынч болмагъаныны юсюнден айтады. Ол дин назмула да къурайды.\nСултан Джатто назмучулукъгъа тюрк поэзияны, тюрк тилни юсю бла жол тапханды. Болсада бюгюнлюкде аны назмулары кёп тиллеге кёчюрюлгендиле, ол санда - къытай, бенгал, япон, иврит, итальян, корей, испан, монгол тиллеге. Асламында Джатто Султанны назмулары ингилиз тилде чыкъгъан назму альманахлада, антологиялада басмаланадыла. Султанны аламат назмулары дунияда белгили болгъан тюрлю-тюрлю назму жыйымдыкълагъа киргендиле. Аны эки назму жыйымдыгъы («Аугъан ауанала», «Къая къызы») Американы Бирлешген Штатларында басмадан чыкъгъандыла. 2013 жылда басмаланнган «Къая къызы» («Echo») тюрк тилде китабы эки тилге (ингилиз эм испан) бирча кёчюрюлюп Американы эм белгили китап басмасында (Godo) чыкъгъанды. Китапны къытай тилге кёчюре турадыла. Ол китап басма энтта Джаттону эки китабын басмагъа хазырлай турады. Султан Джатто бусагъатда назмучулукъда белгили премияладан бирине да («Pushkart») кёргюзтюлгенди. Окъуууна, ишине кёре, Султан Джатто физик-теоретик болгъанлыкъгъа, поэзиягъа философия теренлиги, уллу жамауат магъанасы болгъан назмула къошханды.\nБашха физик-теоретик, компьютер илмуну айнытхан Марк Хубейни аты физика илмудан сора да философияда да белгилиди. Аны бла бирча Маркны Кавказгъа, аны тарихине, къарачай-малкъар халкъны болумуна, озуп кетген ёмюрледе жолуна аталгъан талай тынгылы жазманы илму жыйымдыкълада басмалагъанды. Сёз ючюн, белгили режиссер Мехмет Тютюнчюню «Кавказ: уруш бла мамырлыкъ. Кавказда жангыдан битеудуния къатышлыкъ» деген китабына анализ эте туруп, бизде озуп кетген тарих ишлени эмда бусагъатдагъы болумладан толу хапарлы болгъанын билдиргенди. «Кавказ кесини энчи атламы, энчи макъамлары бла кесине эс бурдургъанлай келеди... Алай ол ачы эм татлы макъамла бла бирге Лермонтовну, Толстойну, Бестужев-Марлинскийни суратлары оруслуланы фикирлерине келишип бошалмагъандыла...», - деп башлайды Марк Хубий кесини тинтиую жазмасын.\n«Мен Кавказда туумагъанлыкъгъа (мен Экинчи дуния урушдан сора къачхынчыланы лагерьлеринде туугъанма), бусагъатда Кавказда бола тургъан ишле битеудуниягъа белгили болгъанына ыразыма. Нек дегенде, биз кесибизни кимден да азатха санасакъ да, къадарыбызны Запад этгенин ангылайбыз. Биз ол оюнлагъа къатышмасакъ да, сюдюле андан чыкъгъанларын унутургъа жарамаз», - бу оюмгъа кёре, Марк Хубий кавказ халкъларыны миллет энчиликлерин, къыйын къадарларын, келир заманнга умутларыны юсюнден да айтады жазмасында, къарачай-малкъарлыланы уа бегирек да энчилейди.\nМарк Хубийни тюрк тиллеге жораланнган илму ишлери да бардыла. Ол тилге жораланнган илму ишлеринде математиканы амалларын тынгылы хайырланады. Маркны шумер-аккад-тюрк тил бирликге жораланнган илму иши ол амаллагъа кёре къуралгъанды, аны бла бирча тюрк тиллени морфология энчиликлерине да таяна.\nБизни жерлешлерибиз Америкада болгъан тюрлю-тюрлю тюрк жамауат биригулени ишлерине тири къатышадыла, тюрк тилде чыкъгъан газетледе, журналлада жазмаларын, назмуларын басмалагъанлай турадыла, радио, телебериуледе да сёлешедиле. Америкада жашагъан тюрклюлени радиосунда 2001-2012 жыллада адабият бериулени баш редактору болуп Къочхарланы Леман ишлегенди. Леман бериулерине белгили назмучуланы, жамауат къуллукъчуланы, санатчыланы чакъырып, ала бла кёп ушакъ бардыргъанды. Кеси да назмуланы эки тилде жазады. Аны тюрк тилде жазгъан назмулары белгили адабият альманахлада басмаланадыла, энчи китабы 2014 жылны башында Истамбулда чыкъгъанды.\nАта Журтда жазылгъан назмула, хапарла, башха чыгъармала да Тюркде жашагъанлагъа XX ёмюрню 70-чи жылларындан башлап белгили боладыла. Къулийланы Къайсынны, башха назмучуланы китаплары да жыл сайын энчи китапханалагъа тюше, къыйын болсада ангыларгъа кюрешедиле, андагъы окъуучуланы ана адабият, маданият бла аз аздан шагъырей этгендиле.\nКъарачай-малкъар тилде жазылгъан бир ненча китаб’, а тюрк тилге кёчюрюлюп басмаланнганды. Аланы санында - Къулийланы Къайсынны «Жаралы таш» («Jarali tash», Анкара, 1997); «Малкъар поэзияны антологиясы», Анкара, 2001; «Къарачай-малкъар дастанлары», Анкара, 2004; Гуртуланы Элдарны «Кавказлы Хасан» (Gurtulani Eldar. Kafkazli Hasan, Istanbul, 2006).\nСагъынылгъан китапланы басмада чыгъарыргъа, къарачай-малкъар маданият бла тюрклюлени шагъырей этиуде Мызыланы Адрахманны жашы Къаншаубийни къыйыны уллуду. Ол Ясеви маданият фондну, Тюрксой деген жамауат биригиуню эм башха тюрк фондланы юсю бла бизни миллетибизни не жаны бла да тыш къыраллада белгили этер ючюн уллу къыйын салгъанды. Кеси да чыгъармачылыкъ ишде атын белгили этгенди. Тюрк тилине Россейни белгили назмучуларын кёчюргенди. Пушкин, Лермонтов, Тютчев, Фет, Есенин, Маяковский, Блок, Ахматова, Пастернак, Мандельштам, Вознесенский, Евтушенко эм башхала аны хайырындан тюрк тилни билгенлеге белгили болгъандыла. Къаншаубий А.С. Пушкинни «Евгений Онегин» деген поэмасын Тюркню белгили назмучусу Ахмет Неждет бла бирге кёчюргенди. Кеси айтханлай, «Евгений Онегин» 172 жылдан сора тюрк тилинде сёлешгенди. Ол иш Тюркде биринчи кере этилгенин чертирге керекди. Орус закийни поэмасы тюрк тилине биринчи кере кёчюрюлюп, окъуучугъа уллу заууукълукъ бергенине кёп шартла бардыла. Алай ол къарачай-малкъар назмучуланы, тойчуланы, жырчыланы Тюркде белгили этиу жумушха уа баш борчунача къарайды.\nУфук Таукул, Адилхан Адилоглу - диаспорадагъы алимле къарачай-малкъар маданиятны байыкъдыргъан, айнытханланы юслеринден китапларында жазадыла, башда сагъынылгъан антология бла дастанла жыйымдыгъын да басмагъа ала хазырлагъандыла.\nКъарачай-малкъар адабиятны, фольклорнутюрклюлеге белгилиэтиу ишде тюрклю алим, устаз, жазыучу Хасан Каллымчыны уллу къыйыны барды. Хасан Каллымчы талай жылны къарачайлыла жашагъан Килиса деген элде устазлыкъ этип тургъанды, бизни тилибизни уста билгени бла чекленмей, маданиятыбызгъа да уллу сюймеклиги болгъаны хар басмалагъан китабында эсленеди. Хасан Каллымчыны бюгюнлюкде бизге белгили болгъан китаплары: «Nart destanı: Kafkas bahadırlan (çocuklar için) (Hikmet Neşriyat, 2003 İstanbul) / (Hikmet Neşriyat, 2006 İstanbul ) / (IQ Yayıncılık 2010 İstanbul)» («Нарт таурухла: сабийлеге Кавказ жигитлени юсюнден», къырал басмада 3 кере чыкъгъанды); «Kurnaz Ayı: Karaçay masalları (sabiyler için)», 2006, İstanbul; «Хыйлачы айыу (сабийлеге къарачай жомакъла)»; «Karaçay Türklerinin Köyü Gökçeyayla (Kilisa)», 2012 Ankara; («Къарачай тюрклерини Гёкчеяйла (Килиса) эли». Хасан Каллымчыны 1905 жылда Кавказдан Тюркге кёчген къарачай-малкъар мухажирлеге аталгъан «Önce Hürriyet», 2006 İstanbul, («Бек башы - азатлыкъ») деген романны юсюнден да айтыргъа тийишлиди. Бу суратлау чыгъармада бизни мухажирледен эшитген хапарлары, таурухлары, жырлары жазыучуну романыны мурдору болгъандыла.\nУниверситетни устазы, алим Ведат Балкан (Балаланы Ведат) Кязимни чыгъармачылыгъын Тюркде белгили этер ючюн кёп къыйын салгъанды. Закий назмучуну юсюнден жазмала, китапла да хазырлап, басмадан чыгъаргъанды. Биринчи китабын ол (Vedat Balkan. Kazim Meçinin hayati, edebi kishiligi ve eseplerinden örnekler. Atuin, 1997), Тёппеланы Алим бла тюбеп, аны китапларын окъугъандан сора жазгъанды. Мында Кязимни жашау жолуну, чыгъармачылыгъыны юсюнден да толу хапар айтылады, назмуланы эки тилде берип, назмучуну жазгъанлары тюрк дуниягъа жууукъ келгенлерини юсюнден сёз барады. Экинчи китапны Афион шахардагъы Кожатепе университетни устазы Мехмет Сары бла бирге чыгъаргъанды. Mehmet Sari, Vedat Balkan. Kazim Meçinin karaçay turkcesi mevlidi. Afyonkarahisar, 2009). Бу китапда авторла Кязимни моулютю бла тюрк авторланы моулютлеринде болгъан бирчалыкъны бла башхалыкъны тинтедиле. Тюркню белгили назмучусу, дин адамы Сюлемен Челеби къурагъан чыгъарма бла тенглешдире, Кязимни моулютюню поэтика энчилигин, магъана теренлигини юсюнден айтадыла.\nЗаман оза баргъаны къадар, Кавказдан келген сёз байлыкъ тюрлене, жерлешлерибиз да Тюркдеги культурагъа ийлеше тебирегенде, тилге тюрк сёзле киредиле. Алай болмай амалы да жокъ эди, - бизни жерлешлерибиз башха халкъланы арасында къатыш жашайдыла: къоншу элледе, неда бир ненча миллетни келечилери къурагъан элледе, шахарлада. Бюгюнлюкде эки тилни да уста билген жырчыла, къарачай-малкъар тилде къурагъанча, тюрк тилинде да жырла, назмула, зикирле къурайдыла. Аланы чыгъармаларын тюрклюле да сюйюп окъуйдула, тынгылайдыла.\nАл кезиуде окъуна къарачай-малкъар диаспора кесини маданияты, тили бла да Тюркде жашагъанлагъа жууукъ да, сейир да эди. Тюрк алимлени оюмларына кёре, бизни халкъыбыз тилин тынгылы сакълагъанды. Деменгили Камал Ататюрк 20-чы жыллада тил реформа бардыргъанда, алимлеге бизни тилден юлгю алыргъа эмда европа тилледен алыннган сёзлени бизни тилибизде сакъланнган сёзлеге алышындырыргъа буйрукъ бергенди. Бюгюнлюкде ол ишге къатышханланы юсюнден Ариф Башбуг былай хапарлагъанды: «Межлис жай солуугъа чыкъгъан кезиуде Ататюрк Килийса элде жашагъан къарачайлыланы - Унух Чавушну бла Юсюп Хожаны келтиртип, Унухну жырлатып, Юсюпге да ол айтханланы кёчюртюп, межлисни къагъытчыларына жаздыргъанды. Юсуп Хожа арапча, фарсча да билгенди, тукъуму Эчкибашладан болгъанды, Унух-Болурладан...».\nБолсада тил башхалыкъ ал кезиуледе мындан кёчгенлеге жашауда чырмаула да салгъанды, алай бизни жерлешлерибиз ол чырмалаудан терк къутулгъандыла.\nБашда айтылгъаныча, бюгюнлюкде Тюркде жашагъан жерлешлерибизни тил байлыгъы жылдан-жылгъа тюрленип барады. Ол болум бу китапха кирген назмулада да кёрюнеди. Диаспораны тилинде тюрк сёзле кенг хайырланадыла. Аны бла бирча, арап, фарс тилинден алыннган сёзле да тюбейдиле. Бир къауум сёзле къарачай-малкъар тилни архаизмлеридиле (сёз ючюн, гена (тюркча варианты -гына) - дагъыда дегенча), бизде тас болуп, анда сакъланнгандыла.\nБир жанындан алып къарасакъ, Тюркню миллет тили бизни жерлешлерибизге жууукъ болгъаны къарачай-малкъар тил энчиликни тунчукъдурур деген оюм тууады. Болсада, ол оюмну учхаралыгъын бизни миллет бёлюмню бла башха кавказ диаспоралада болгъан бусагъатдагъы тил болумларын тенглешдирсек, бизни диаспора миллет тилин башхаладан игирек сакълагъанына шагъат боласа. Тюркде жашагъан алимлени оюмлары алайды, биз аны халкъны харкюнлюк жашауунда да эслерге боллукъбуз. Къарачай-малкъар диаспора эки тилни да (ёз тилин бла тюрк тилни) бирча иги биледи, кереклисине кёре къулланады. Бирде кёп магъаналы сёзлени магъанасы да башха тюрлю болгъанын да эслерге боллукъду, неда бир-бирлерини магъанасы башхагъа бурулгъанын да. Сёз ючюн, ыйыкъны, айланы атлары да тюрк тилинде, тюрк календарында жюрюгенлеге алышыннгандыла. Адам атланы да асламы биздегиледен башхаладыла. Бек башы уа - кавказдагъы тукъум атла къырал къагъыт жюрютюуге къошулмайын, жамауатны эсинде сакъланадыла. Адамла ёз тукъумларын билгенликге, тюрк тукъумла («сой атла») жюрюйдюле - ол болумда башхаланы тукъумларын сормай билирге онг жокъду. Ала уа мухажирле Тюркге келген сагъатда алагъа къырал къагъытчыла кеслери оюмларына кёре, берген хаух тукъумладыла, дерге боллукъду. Ол хаух атла тёлюден тёлюге кёче барадыла.\nТилде тюрлениуле бек алгъа къарачай-малкъар тилде жюрютюлмеген неда айтылыргъа къыйын келген болушлукъчу тил кесеклери бла (байлаула, сонгурала) байламлыдыла. Быллай сёзлени бизни жерлешлерибиз харкюнлюк тиллерине эркин кийиргендиле, кеси тилибиздеги сёзле бла бирча хайырланадыла:\nзатен - алай да\nбелки - не болур, ким билди\nтаби - алайды да (конечно)\nдаха, гена (тюркча - гына) - дагъыда, энтта\nийани - алай (конечно)\nамма - алайды да, алай\nпеки - хо, болсун алай\nфалан (филан) - дагъыда аны кибик - д.а.к.,\nлакин, факат, амма - «алай» деген байлау.\nАла бла бирча, къарамчы сёзле да киргендиле диаспораны тилине. Бир-бир сёзлени магъаналары уа тюрленнген да этгендиле. Сёз ючюн, «юйренирге» деген этимни Тюркде жашагъан жерлешлерибиз «тюзелдим, билдим» деген магъанада жюрютедиле. Биз «жарашыу» деген сёзню «жарашыулу» деген магъанада, бу грамматика формада хайырлана эсек, Тюркде жашагъан къарачай-малкъарлыла «жарашыу» деген сёзню «чырайлы», «тизгинли» деген магъаналада жюрютедиле. Неда «жюрютюрге» деген сёзню алсакъ, аны бла бирча, андан да кёбюрек «къулланыргъа» деген сёз айтылады.\nКъарачай-малкъар тилде жууукъахлу бла байламлы сёзле аздыла, -ол болум миллет энчилик бла байламлыды, кёп ёмюрлени бир ненча тобукъдан озгъан эт жууукъла бир арбазда, бир тийреде жашагъандыла. Тюркде уа ол жаны бла хал башха тюрлю болгъанды, аны себепли, тюрк тилинде аллай терминле бизникинден иги да асламдыла. Сёз ючюн, биз «ата эгеч, ана эгеч», «ата къарындаш, ана къарындаш», деп къоя эсек, тюрк тилинде аланы хар бирини энчи аты барды.\nТилде тюрлениуле адабият сёзню айныуун да тюрлендирмей амалы жокъду. Аны себепли, тыш къыраллада жашагъан, Ата журтда суратлау сёзден кенгде къалгъан къарачай-малкъар назмучуланы чагъармаларында биз тюрк сёзле бла бирча грамматика башхалыкъны да кёрюрге боллукъбуз. Назмучула бир бирде айтымда башчы бла хапарлаучу келишмегенине, сёзню ахыры тюрк морфология жорукълада болгъанына да эс бурмайдыла, нек дегенде, назмуладагъы тил аланы харкюнлюк тиллериди. Аны себепли, бу адабият шауданы Ата журтдагъындан тюрлю-тюрлю ишанлары бла айырмалыды. Болса да, айтылгъан чурумлагъа къарамай, ол шаудандан биз андагъы жамауатыбызны жашауундан, маданиятны айныу жолларындан толу хапарлы болаллыкъбыз.\nОнтогъузунчу ёмюрде, жыйырманчы ёмюрню арасына дери мухажирлени адабияты аууздан ауузгъа ётюп, кёлден чыгъармачылыкъча айныгъан эсе, бюгюнлюкде ол жазма адабиятны къыйматына жете кетгенди. Жыйырманчы ёмюрню ахыр онжыллыгъында Ата журт бла байламлыкъ кючленнгенден сора, ол адабият жангы къарыу алып тебрегенди.\nБашда сагъынылгъан тил энчиликни окъуучу китапха жыйышдырылгъан чыгъармалада да эслерикди.\nКитап Ал сёзден, хар назмучуну юсюнден къысха хапар бла назмуларындан, Ачыкъламадан, къуралгъанды.\nОкъуучу ангыламаз деген сёзлени назму тизгинледе къыйсыкъ харфла бла белгили этип, китапны ахырында аланы ачыкъламалъа салгъанбыз.\n↑ Наверх ↑ | Содержание | Адилхан Адилоглу\nКатегория: Общие 1 | Добавил: drxblack (02.11.2015) | Автор: Биттирова Тамара Шамсудиновна


Спецтехника 2-я Алексеевская улица. Аренда спецтехники 2-я Алексеевская улица\nСпецтехника 2-я Алексеевская улица. Аренда спецтехники 2-я Алексеевская улица.\nОТЗЫВЫ АРЕНДА СПЕЦТЕХНИКИ 2-я Алексеевская улица\nНаш портал spetstehnikaspb.ru в сети интернет можно найти по таким запросам как: Спецтехника 2-я Алексеевская улица. Аренда спецтехники 2-я Алексеевская улица.\n# Спецтехника 2-я Алексеевская улица # Аренда спецтехники 2-я Алексеевская улица


Сабий яслилени санына къошулады | Электронная газета "Заман"\n«Демография» миллет проектни чеклеринде Майский шахарда биринчи номерли гимназияны къатында «Тейри къылыч» ясли ишленнгенди. Аны къурулушун «Стройсервис» организация бардыргъанды. Бу проект «Юч жыллары толмагъан сабийлеге школгъа дери билим берир онгла къурау – тиширыуланы иш бла жалчытыу» деген федерал программаны чеклеринде тамамланнганды, деп билдиргендиле КъМР-ни Къурулуш эмда жашау журт – коммунал мюлк министерствосундан.\nЯслиге юч жыллары толмагъан сабийле жюрюрюкдюле. Алагъа деп анда хар не да барды: гитче спорт зал, ойнарча, жукъларча отоула да. Объект битеу кереклиси бла жалчытылыныпды, ашханада бла медицина кабинетде оборудованиялары барды, отоулада мебель, сантехника да. Арбазында къурулушчула кёк назы терекчикле орнатхандыла эмда ойнарча майданчыкъла къурагъандыла.\nЖангы корпус къоркъуусузлукъ эмда таплыкъ жаны бла битеу шёндюгю излемлеге келишеди. Кеси да хайырланыугъа быйылны ахырына дери берилликди.\n23.09.2020 - 08:22 → Ётюрюк хапарлагъа ийнанмагъыз!


12 октября, 2018 - 09:12\nКъашхатауда «Единая Россия» партия бардырып «Шахарда тёгерек-башны тапландырыу» проект башланнганды. Аны бла байламлы кёп фатарлы юйлени арбазларында бла тийрелеринде игилендириу, айбатландырыу ишле этиледиле.\nПодробнее о Тёгерек-башны тапландырадыла\nСууукъла жунчутурукъ тюйюлдюле\n12 октября, 2018 - 09:10\nБахсан районда «Кюз эм къыш кезиуге хазырланыу» муниципал программаны чеклеринде къырал учреждениялада бла организациялада ремонт ишле бардырылгъандыла.\nПодробнее о Сууукъла жунчутурукъ тюйюлдюле\nОрденин алалмай къалгъан батыр тасхачы\n12 октября, 2018 - 09:09\nАлгъаракълада Бахсан районну администрациясыны мекямында сейир тюбешиу болгъанды. Ол Уллу Ата журт урушда этген кишиликлери эмда жигитликлери ючюн къырал саугъалагъа тийишли болгъанланы, алай аланы алалмай жоюлгъанланы удостоверенияларын жууукъларына бериуге жораланнган эди.\nПодробнее о Орденин алалмай къалгъан батыр тасхачы\nДуниялыкъдан, сюймекликден да ёчюлмезлик хапар\nБу кюнледе белгили малкъар жазыучу, КъМР-ни культурасыны сыйлы къуллукъчусу Шауаланы Хасанны кезиулю повестьле китабы чыкъгъанды басмадан. Ол анга «Танг энтта атар» деп атагъанды.\nПодробнее о Дуниялыкъдан, сюймекликден да ёчюлмезлик хапар\nТабийгъатны ариулугъуну сакълауурлары\n12 октября, 2018 - 09:07\nЭлбрус районда къырал казна агъач мюлкню таматасы Ахматланы Маликди. Мында ол эрттеден бери ишлеп, кесин билимли, иш кёллю жаны бла кёргюзтгенди. Район къуллукъчула, къолунда ишлегенле да анга хурмет этедиле.\nПодробнее о Табийгъатны ариулугъуну сакълауурлары\nВолонтёрла-медикле эллени жокълайдыла, саусузлагъа болушадыла\nРеспубликаны саулукъ сакълау министри Марат Хубиев «КъМР-ни волонтёрлары-медиклери» жамауат организация бла бирге «Добро в село» Битеуроссей акциягъа къатышханды. Аны кезиуюнде волонтёрла-медикле адам санлары аз болгъан он элде субботникле къурагъандыла, андан сора да врачлагъа медицина къарауланы бардырыргъа болушхандыла.\nПодробнее о Волонтёрла-медикле эллени жокълайдыла, саусузлагъа болушадыла\nПодробнее о Билимлерин кётюргендиле, проектлерин да къоруулагъандыла\n12 октября, 2018 - 09:04\n.Адамны сибиртги бла урса – къаратон къалыр.\n.Сибиртгини юсю бла атлагъан гюняхды.\n.Атны башына ургъан ырысды.\n.Бешикни къурлай тебиретген ырысды.\n.Босагъада олтургъан жарлы болур.\n.Гитче сабийни юсю бла атласанг, ёсюмю тыйылыр.\n.Гыржын ургуланы аякъ тюпге атып малтагъан ырысды.\n.Жаз башында уугъа баргъан ырысды.\nПодробнее о ЫРЫСЛА\nАриу къылыгъы, тизгинлилиги, огъурлулугъу бла айырмалы эди\n10 октября, 2018 - 11:47\nЖашаудан кетген адамны юсюнден жазгъан къыйынды, олсагъат аны сыфаты кёз аллынга келип, кёлюнг толуп къалады. Жангоразланы Зулкъарнейни жашы Борис дуниясын алышханлы эки жылдан артыгъыракъ заман озгъанды. Аны атын а бюгюнлюкде да кёпле уллу хурмет бла эсгередиле.\nПодробнее о Ариу къылыгъы, тизгинлилиги, огъурлулугъу бла айырмалы эди\nКёп жумушла тамамланнгандыла, алай этиллик ишле энтта асламдыла\n10 октября, 2018 - 11:42\nБу кюнледе Урушну, урунууну, Сауутланнган Кючлени эмда право низамны сакълаучу органланы ветеранларыны Нальчик шахарда жамауат организациясыны президиумуну жыйылыуу болгъанды. Ол Акъ-Сууну администрациясында бардырылгъанды. Анга ветеранланы советине киргенледен сора да, элни сыйлы акъсакъаллары да къатышхандыла.\nПодробнее о Кёп жумушла тамамланнгандыла, алай этиллик ишле энтта асламдыла


Спецтехника Лисичанская улица. Аренда спецтехники Лисичанская улица\nСпецтехника Лисичанская улица . Аренда спецтехники Лисичанская улица .\nОТЗЫВЫ АРЕНДА СПЕЦТЕХНИКИ Лисичанская улица\nНаш портал spetstehnikaspb.ru в сети интернет можно найти по таким запросам как: Спецтехника Лисичанская улица . Аренда спецтехники Лисичанская улица .\n# Спецтехника Лисичанская улица # Аренда спецтехники Лисичанская улица


Download Русский Компьютеры eBooks and Comics on Mobogenie - Page 3\nЧитать 49 страниц онлайн Cкачать txt - 129,9 Кбайт Cкачать fb2 - 915,8 Кбайт бесплатно, без регистрации.\nЧитать 49 страниц онлайн Cкачать fb2 - 1,3 Мбайт Cкачать txt - 129,9 Кбайт бесплатно, без регистрации.\nЧитать 59 страниц онлайн Cкачать fb2 - 790,6 Кбайт Cкачать txt - 152,3 Кбайт бесплатно, без регистрации.\nЧитать 53 страницы онлайн Cкачать fb2 - 639,2 Кбайт Cкачать txt - 137,1 Кбайт бесплатно, без регистрации.\nЧитать 29 страниц онлайн Cкачать txt - 115,6 Кбайт Cкачать fb2 - 1,7 Мбайт бесплатно, без регистрации.\nЧитать 9 страниц онлайн Cкачать fb2 - 32,1 Кбайт Cкачать txt - 31,5 Кбайт бесплатно, без регистрации.\nЧитать 48 страниц онлайн Cкачать fb2 - 1,7 Мбайт Cкачать txt - 124,1 Кбайт бесплатно, без регистрации. - В этом номере необычайно большая тема под названием "Без попкорна" (на обложке так и написано)...\nЧитать 43 страницы онлайн Cкачать txt - 113,4 Кбайт Cкачать fb2 - 480,4 Кбайт бесплатно, без регистрации.\nЧитать 52 страницы онлайн Cкачать fb2 - 1,2 Мбайт Cкачать txt - 134,6 Кбайт бесплатно, без регистрации.\nЧитать 43 страницы онлайн Cкачать fb2 - 4,8 Мбайт бесплатно, без регистрации. Главный материал январского номера журнала, обзор «Ноутбуки: "от мала до велика "», представляет собой результаты св...\nBy:Magazine/RE Редакция Pc\nЧитать 34 страницы онлайн Cкачать fb2 - 1,5 Мбайт Cкачать txt - 79 Кбайт бесплатно, без регистрации.\nBy:4pda Коллектив Форума\nЧитать 11 страниц онлайн Cкачать fb2 - 33,7 Кбайт Cкачать txt - 32,9 Кбайт бесплатно, без регистрации. ...о правах человека, свободе слова, дезинформации, спаме, цензуре и информационном насилии.\nЧитать 42 страницы онлайн Cкачать fb2 - 242,8 Кбайт бесплатно, без регистрации.\nBy:Журнал Политический класс\nЧитать 54 страницы онлайн Cкачать txt - 138,3 Кбайт Cкачать fb2 - 821,3 Кбайт бесплатно, без регистрации.\nЧитать 47 страниц онлайн Cкачать txt - 128,1 Кбайт Cкачать fb2 - 1,3 Мбайт бесплатно, без регистрации.\nЧитать 31 страница онлайн Cкачать fb2 - 1,4 Мбайт бесплатно, без регистрации.\nЧитать 50 страниц онлайн Cкачать fb2 - 499,3 Кбайт Cкачать txt - 128,7 Кбайт бесплатно, без регистрации.\nЧитать 48 страниц онлайн Cкачать fb2 - 551,7 Кбайт Cкачать txt - 126,7 Кбайт бесплатно, без регистрации.\nЧитать 45 страниц онлайн Cкачать txt - 118,5 Кбайт Cкачать fb2 - 720,5 Кбайт бесплатно, без регистрации.\nЧитать 42 страницы онлайн Cкачать fb2 - 1,1 Мбайт Cкачать txt - 107,3 Кбайт бесплатно, без регистрации. Тема, соответственно, посвящена новогодним подаркам - осязаемым и неосязаемым. Пересказывать со...\nЧитать 60 страниц онлайн Cкачать fb2 - 1,7 Мбайт Cкачать txt - 149,8 Кбайт бесплатно, без регистрации.\nЧитать 50 страниц онлайн Cкачать fb2 - 411,1 Кбайт Cкачать txt - 134,5 Кбайт бесплатно, без регистрации.\nЧитать 41 страница онлайн Cкачать fb2 - 913,4 Кбайт бесплатно, без регистрации.\nЧитать 29 страниц онлайн Cкачать fb2 - 1,3 Мбайт бесплатно, без регистрации.


Жангы окъуу жылгъа чырмау чыкъмазча | Электронная газета "Заман"\nМинистр биринчи 1963 жылда ишленнген, 620 сабий жюрюген Кишпекни орта школун жокълагъанды. Анга иги кесек заманны тынгылы ремонт этилмегени ючюн, ол иги да тозургъанды. Министр мектепни тёгерек-башына къарап кабинетлени, ашхананы болуму бла шагъырейленнгенди. Мектепни таматасы Дадуся Балкарова айтханнга кёре, жангы окъуу жылны чырмаусуз башларча эм биринчиден юйню башында къанжалларын, кир эм таза суу баргъан быргъыланы алышыргъа керекди.\nАтажукинода школ да 1964 жылда сюелтилиннгенди эм бюгюнлюкде иги да тозурагъанды. Ол санда спорт залы да жараусуз эм къоркъуу болгъаны ачыкъланнганды. Школну жангы корпусу 1971 жылда ишленнгенди алай жыйылыула ётдюрген эм спорт бла кюреширча залла уа проектге кийирилмей къалгъандыла. Артур Балкизов бюгюнлюкде учрежденияда 358 сабий окъугъанларын айтып, жууукъ заманда 400-500 жерге жангы корпус салырча мадар этилирге тийишлисин билдиргенди.\nПсычохну школу да 1956 жылдан бери ишлеген эрттегили социал магъаналы мекямладан бири. Бусагъатда бери 165 сабий жюрюйдю. Анга он жылла бла тынгылы ремонт этилмей тургъаны ючюн иги да тозурагъанды. Жангы жерле бла жалчытыр муратда жанында ишленнген корпус да энди азлыкъ этеди. Ол себепден элчиле министрге жангы эм тынгылы школ салынса иги боллугъун билдиргендиле.\nТёбен Куркужинде 3-чю номерли орта школ 1963 жылдан бери ишлейди. Аны тыш къабыргъаларына ремонт этерге кереклиси эсленеди. Билим бериу учрежденияны таматасы Беслан Нартоков юйню башында къанжалларын жангыртыргъа эм тышы бла ичине тынгылы ремонт этерге тийишлисин да букъдурмагъанды. Аны бла бирге школда жерле 220 сабийге болгъанлыкъгъа окъуучуланы саны 340 болгъанын да билдиргенди.\nЫзы бла ишчи къауум Кубада 500 сабийге ишлене тургъан, бюгюннгю излемлеге толу келишген школда болгъандала. Бусагъатда подряд организацияны келечилери мекямны башын жабып, ичинде ток баргъан чыбыкъланы тартып эм терезелени салып бошай турадыла. Проектге кёре, мектепни арбазында футбол ойнаучу эм гандбол бла стритболгъа майданла къураллыкъдыла. Объект толусунлай быйылны ахырына битерикди.\nАхырында Анзор Езаов кёргенини юсюнден оюмун айта, объектлени кёбюсюне тынгылы ремонт этерге неда эскилени орунларына жангыларын ишлерге кереклисин билдиргенди. «Сабийле ёз эллеринде жараулу школлада качестволу билим алыргъа онглары болургъа керекди»,- деп къошханды министр.


12 февраля, 2020 - 08:10\nКафканы «Метаморфозаларын» окъуп, Габриэль Гарсия Маркес жазыучулукъ ишни сайлагъанды. Хемингуэй илхамны Лев Толстойну «Война и мир» романындан алгъанды. Хар инсанда да китапла башха-башха сезимле туудурадыла, алай ала кёбюрек жашаргъа уа болушамыдыла? Бу соруугъа жууапны Йельск университетни алимлери излегендиле. Ала энчи тинтиу да бардыргъандыла: онеки жылны ичинде китап окъуу бла узакъ ёмюрлюлюкню байламлыкъларын тохташдырыр муратда абадан адамланы жашау халларын сюзгендиле, деп билдиредиле «Комсомольская правда» газетде.\nЭкспериментге 3600 инсан къатышхандыла. Эсепле уа былай болгъандыла: китапланы сюйгенле аланы окъумагъанладан кёбюрек жашайдыла. Былайда иш тинтилгенлени къолайларында, усталыкъларында, билимлиликлеринде тюйюлдю, алимле битеу бу затланы эсге алгъандыла.\nБиз чыгъарманы жигити ючюн жарсый эсек, мыйыбыз да ол сезимлени сынайды эм аны ючюн теркирек ишлеп тебирейди. Сора биз тынч болумда хычыуун затны окъуй, аны тинтип, кесамат этип башлай эсек, башха тюрлю эсеплеге келебиз. Башны алай ишлетиу нерва системаны, ол угъай, къанны барыу халын да тюрлендиреди. Ол а мыйыда нейронла ишлегенлерин кёргюзтеди, алай эсе уа, Альцгеймерни аурууундан къоркъургъа керек тюйюлдю.\nНени окъусагъыз игиди? Мен оюм этгенден, мыйыны дайым ишлетген чыгъармаланы. Жангыз да логикалары бла интеллектлери угъай, метафизикалары да болгъан китапланы. Сёз ючюн, Честертонну «Вечный человек» къыйынын, Достоевскийни, Толстойну, Гогольну. Сора Пушкинни да. Ансыз къалай? Адабият мыйыгъа тюз да сапёрчады – энди боллукъ осал затладан къутулургъа болушады.\nПоэзияны сюйген, ангылагъан адамла бай ассоциация сагъыш этгенлери, нени да эслеринде иги тутханлары белгилиди. Къартлыкъда унутуучу болмазгъа эм иги -профилактика назмуланы кёлден билиудю. Сора адабият чыгъармаланы окъуу – ол башха адамланы сынауларына тынч эм къоркъуусуз тюшюнюудю. Жашауунгда бир зат болса, ол не да бу болумда не этерге билмей къалсанг, литература жигит аллай не анга ушаш болумдан къалай чыкъгъанын эсгере, кесинг да тюз амал табаласа.\nКитап окъуу бла кёп жашауну араларында бир байламлыкъ да жокъду дегенле да бардыла. Алай ала окъуна кёбюрек окъургъа чакъырадыла.\n- Ол барысы да бош хапарды, - дейди жазыучу Захар Прилепин. – Аны жангыз да былай ангылатыргъа боллукъду – адам окъугъан заманында ичгини тартмайды. Алай окъуп бошаса, къалай ичип башларыкъды. Не да бу къылыгъын ахыры бла да къоярыкъды. Ким биледи!\n- Литература – адамны насыбын тутхан шартды. Инсан абадан жылларында Толстойну, Пушкинни, Блокну, Маяковскийни окъуп башласа, ала анга жангы кюч бередиле. Алгъаракълада ауругъанымда, Гогольну «Мёртвые души» чыгъармасын жангыдан окъуп чыкъгъанма. Ызы бла уа Сервантесни «Дон Кихотун». Ары дери да аланы кёп кере окъугъан эдим. Ала кёлюмю кётюрюрча къарыу бергендиле, ол а жашауну узун этерге болушады.\n10.04.2020 - 08:45 → Дарман салыу хайырлымыды огъесе хаталымыды?


Ипотеканы хайырланнганла асламыракъдыла\n2 июня, 2022 - 14:48\nБыйыл биринчи апрельге чыгъарылгъан эсеплеге кёре, банкланы кредит бохчалары 68 миллиард сомгъа жетип келеди. Былтыр бу заман бла тенглешдиргенде, ол 21,4 процентге кёпдю.\nПодробнее о Ипотеканы хайырланнганла асламыракъдыла\nЖерде таугъа, кёкде жулдузлагъа аты аталгъанды\n2 июня, 2022 - 14:47\nХоламханланы Сахайны къызыны- Аналаны Тамараны юсюнден озгъан заманда айтыргъа арталлыда сюймей эдим, алай не амал…\nПодробнее о Жерде таугъа, кёкде жулдузлагъа аты аталгъанды\nУзакъ ёмюрлю болур ючюн – ичгини къояргъа\n2 июня, 2022 - 14:35\nШвецияны Каролин институтуну алимлерини тинтиулерине кёре, ичгини ахырысы бла къоюу адамны жашауун 28 жылгъа узун этерге боллукъду. Экспертле 20 жылны ичинде Данияда, Финляндияда бла Швецияда ичгичилени жашауларыны узунлукъларын тинтгендиле.\nПодробнее о Узакъ ёмюрлю болур ючюн – ичгини къояргъа\nХакъсыз процедуралагъа барып, борчлу болмазча\n2 июня, 2022 - 14:17\nБир ауукъ заман мындан алгъа: «Косметикабызны кёргюзтюрге сюебиз, косметологубуз теригизни тинтип, сизге жараулусун сайларгъа болушурукъду, ол хакъсызды, жангызда биргегизге паспортугъузну ала келигиз», - деп сёлешедиле.\nПодробнее о Хакъсыз процедуралагъа барып, борчлу болмазча\nХалкъыбызны эм буруннгу къыйматлары\n2 июня, 2022 - 14:04\nБурун заманладан бери адам табийгъат бла хайырланыргъа итиннгенди, Аллахдан келген къудуретни бузмай, аны бла тап келишиулюкде жашаргъа (хау, бюгюнлюкде хал бираз башхаракъды).\nПодробнее о Халкъыбызны эм буруннгу къыйматлары\nБир бирге хурмет этиу – къоркъуусузлукъну себеби\n2 июня, 2022 - 14:01\n«Жаяу адам. Жаяу ётерге жарагъан жер» энчи жумушланы кезиуюнде жолда жюрюуню къоркъуусузлугъуну инспекторлары жорукълагъа беш жюзден артыкъ бузукълукъну ачыкълагъандыла.\nПодробнее о Бир бирге хурмет этиу – къоркъуусузлукъну себеби\nПотребкооперация деген амал - ол неди?\n2 июня, 2022 - 13:34\nБанкланы бёлюмлери хар элде да не хазна болсунла. Ахчаны ёнкючге терк излегенлеге уа ол бек уллу тыйгъычды. Быллай проблемадан къутулур ючюн, адамла хайырланыучуланы кредит кооперативлерине (КПК) киредиле.\nПодробнее о Потребкооперация деген амал - ол неди?\n2 июня, 2022 - 08:33\nБоташланы Ибрагимни жашы Хасан 1951 жылда Киргизияда Къара-Суу элде туугъанды. Кёчгюнчюлюкден къайтханда, аны атасы – Жарахматны жашы Ибрагим, белгили малкъар поэт, драматург Боташланы Иссаны туугъан къарындашы, сабийлери, юй бийчеси Журтубайланы Зулейха бла биринчи Бахсан районну Псычох элинде тохтайды.\nПодробнее о Игилени санында\nПолициячыгъа къол жетдиргенди\n2 июня, 2022 - 08:00\nБыйыл 15 мартда Россейни МВД-сыны Зольск районда бёлюмюню участка уполномоченныйине Малкада жашагъан инсан жамауат тынчлыкъны бузгъаныны, кесин тапсыз жюрютгенини юслеринден бирдирилгенди.\nПодробнее о Полициячыгъа къол жетдиргенди


Балетки (ткань+кожа) чёрный\nБалетки (ткань+кожа) , цвет - чёрный\nБалетки ткань чёрные размер24\nБалетки ткань чёрные р. 25\nБалетки ткань чёрные р. 26\nБалетки ткань чёрные р. 27\nБалетки ткань чёрные р. 28\nБалетки ткань чёрные р. 29\nБалетки ткань чёрные р. 30\nБалетки ткань чёрные р. 31\nБалетки ткань чёрные р. 32\nБалетки ткань чёрные р. 33\nБалетки ткань чёрные р. 34\nБалетки ткань чёрные р. 35\nБалетки ткань чёрные р. 36\nБалетки ткань чёрные р. 37\nБалетки ткань чёрные р. 38\nБалетки ткань чёрные р. 39\nБалетки ткань чёрные р. 40\nБалетки ткань чёрные р. 41\nБалетки ткань чёрные р. 42\nБалетки ткань чёрные р. 43\nБалетки ткань чёрные р. 44


Купить 3-комнатную квартиру на улице Гражданская в городе Черкесск, продажа трехкомнатных квартир недорого - база объявлений ЦИАН. Найдено 1 объявление\nВ базе 1 3-комнатных квартир на улице Гражданская в городе Черкесск\nПродажа трехкомнатных квартир на улице Гражданская в городе Черкесск\nКарачаево-Черкесская Республика, Черкесск, Привокзальная улица, 15А от ул. Гражданская\nКарачаево-Черкесская Республика, Черкесск, Интернациональная улица, 8 от ул. Гражданская\nКарачаево-Черкесская Республика, Черкесск, Кавказская улица, 56 от ул. Гражданская\nКарачаево-Черкесская Республика, Черкесск, Интернациональная улица, 9 от ул. Гражданская\nКарачаево-Черкесская Республика, Черкесск, площадь Кирова, 16 от ул. Гражданская\nКарачаево-Черкесская Республика, Черкесск, Красноармейская улица, 33 от ул. Гражданская\nКарачаево-Черкесская Республика, Черкесск, Октябрьская улица, 27Г от ул. Гражданская\nКарачаево-Черкесская Республика, Черкесск, Интернациональная улица, 10 от ул. Гражданская\nКарачаево-Черкесская Республика, Черкесск, Зеленая улица, 46 от ул. Гражданская\nКарачаево-Черкесская Республика, Черкесск, Кавказская улица, 30 от ул. Гражданская\nКарачаево-Черкесская Республика, Черкесск, Партизанская улица, 91 от ул. Гражданская\nКарачаево-Черкесская Республика, Черкесск, Октябрьская улица, 56А от ул. Гражданская\nКарачаево-Черкесская Республика, Черкесск, Привокзальная улица, 3 от ул. Гражданская\nКарачаево-Черкесская Республика, Черкесск, Советская улица, 65 от ул. Гражданская\nКарачаево-Черкесская Республика, Черкесск, Октябрьская улица, 46 от ул. Гражданская\nКарачаево-Черкесская Республика, Черкесск, Первомайская улица, 34 от ул. Гражданская\nКарачаево-Черкесская Республика, Черкесск, Советская улица, 73 от ул. Гражданская\nКарачаево-Черкесская Республика, Черкесск, улица Любови Шевцовой, 18 от ул. Гражданская\nКарачаево-Черкесская Республика, Черкесск, Октябрьская улица, 32 от ул. Гражданская\nКарачаево-Черкесская Республика, Черкесск, Фабричная улица, 5 от ул. Гражданская